cyanic-selkie/wikianc huggingface dataset:
ෂියාම් සෙල්වදුරෙයි
වර්ෂ 2003 දී ආසියානු විසිර යාම පිළිබඳ Time Asia හි විශේෂ ගැටළුවක දී “Coming out” නම් වූ වාක්‍ය රචනය තුළ දී සෙල්වදුරේ විසින් 1997 දී ඔහු හා ඔහුගේ සඟයා ශ්‍රී ලංකාව තුළ ගත කළ කාලය තුළ දී අත් විඳින ලද අපහසුතා නැවත සිහිපත් කරන ලදී.
වර්ෂ 2004 දී සෙල්වදුරේ විසින් කෙටි කතා එකතුවක් සංස්කරණය කරන ලදී. (Story – Wallah, Short Fiction from South Asian Writers ) ඒවාට සල්මන් රෂ්ඩි, මොනිකා ඇලි හා හනීෆ් කුරෙයිෂි ගේ හා තවත් බොහෝදෙනෙකුගේ කාර්යයන් ඇතුළත් විය. තරුණ, වැඩිහිටි නවකතාවක් වූ Swimming in the Monsoon Sea ග්‍රන්ථය 2005 දී ඔහු ප්‍රකාශයට පත් කළේය. එම ග්‍රන්ථයට 2006 දී ළමා හා තරුණ සාහිත්‍ය කාණ්ඩය යටතේ ලැම්ඩා සාහිත්‍ය සම්මානය හිමිවිණි. ඔහු TOK ට දායකයෙක් ද වේ. ඒ New Toronto පළමු ග්‍රන්ථය ලිවීමෙනි.
ඩාවින් දිනය
ඩාවින් දිනය යනු, 1809 පෙබරවාරි 12 දිනදී සිදුවූ චාල්ස් ඩාවින්ගේ උපත සිහිකෙරෙන සැමරුමකි. සාමාන්‍ය වශයෙන් විද්‍යාවෙහි ප්‍රවර්ධනයට ඩාවින්ගේ දායකත්වයද විද්‍යාව සඳහා ඩාවින්ගේ දායකත්වයද මෙම දිනයේදී ඉස්මතු කර දැක්වෙයි.
ඉතිහාසය
අවුරුදු 73 ක් දිවි ගෙවා, 1882 අප්‍රේල් 19 දින ඔහුගේ මරණය සිදුවීමෙහි සිට, ඩාවින්ගේ කෘති පිළිබඳ සැමරුම හා ඔහුගේ දිවිය ගැන ගුණකථනය කෙරුම විටින් විට සිදු වී ඇත. ඩාවින් සහ ඔහුගේ පවුලේ සාමාජිකයන්, 1842 සිට ඒමා ඩාවින්ගේ මරණය 1896දී සිදුවීම දක්වා දිවි ගෙවූ, ලන්ඩනයේ දකුණු යාබද පෙදෙසෙහි සිහිටි ඩවුන් හී ඩවුන් හවුස් තුලදී මෙම සැමරුම් සිදුවී ඇත.
ඩාවින්ගේ දායකත්වයන්ට ගරු බුහුමන් දැක්වීමටද සහ පිළිගැනීම සඳහා ඉදිරිපත් කර තිබූ මෑතකාලීන සොයාගැනීම් සහ සබැඳි සිද්ධාන්තයන් පිළිබඳ සාකච්ඡා කෙරුමටද, විවිධ රටවල් 167 ක් වෙතින් විද්‍යාඥයින් සහ උසස් පදවිධාරින් 400 කට වැඩි ගණනක්, 1909දී කේම්බ්‍රිජ් වෙතට එක් වූහ. පොදු ජන අවධානය යොමු කරගනිමින් පුළුල් ප්‍රචාරයක් ලබා ගැනුමට මෙම සිදුවීම සමත් විය.
තිස්සමහාරාම රජ මහා විහාරය
තිස්සමහාරාම රජ මහා විහාරය ශ්‍රී ලංකාවේ දකුණු පළාත තුල තිස්සමහාරාමයේ පිහිටා තිබේ. විහාරය ක්‍රිස්තු පූර්ව දෙවන සියවසේදී රහුණේ කාවන් තිස්ස රජු විසින් ඉදිකරවන ලද්දකි. මෙම තිස්සමහාරාම පුදබිම, බුදුන් වහන්සේගේ පාදස්පර්ශය ලත් පුදබිමක් ලෙස සැළකෙයි.
තිස්සමහාරාම රජ මහා විහාර පරිශ්‍රයේ ඉදිකොට ඇති තිස්සමහාරාම දාගැබ, ශ්‍රී ලංකාවේ නිර්මාණය කොට ඇති විශාලතම දාගැබ් අතුරින් එකක් වෙයි. එය බුබ්බුලාකාර හැඩයෙන් නිමවා ඇත.
ඉතිහාසය
ඉන්දියාවේ අශෝක අධිරාජ්‍යයාගේ පාලන සමයේදී (ක්‍රි.පූ. 304-232), බෞද්ධ දර්ශනය ප්‍රචාරය කිරීම සඳහා බොහෝ ප්‍රමුඛ බෞද්ධ භික්ෂූන් වහන්සේලා අසල්වැසි රාජධානිවලට මිෂනාරිවරුන් ලෙස යවන ලදී. මෙම දූත මෙහෙවරේ කොටසක් ලෙස, අශෝක අධිරාජ්‍යයාගේ පුත් මිහිඳු මහරහතන් වහන්සේ ක්‍රි.පූ. 3 වැනි සියවසේ අනුරාධපුර දේවානම්පිය තිස්ස රජුගේ පාලන සමයේදී ශ්‍රී ලංකාවට වැඩම කළහ. ශ්‍රී ලංකාවේ බුද්ධ ශාසනය පිහිටුවීමෙන් පසු අනුරාධපුර මහා විහාරය, මිහින්තලේ රජමහා විහාරය වැනි ප්‍රධාන බෞද්ධ ආරාම රටේ උතුරු මැද ප්‍රදේශයේත්, තිස්සමහාරාම රජමහා විහාරය සහ සිතුල්පව්ව රජමහා විහාරය දකුණු ප්‍රදේශයේත් පිහිටුවන ලදී. මහාවංශය වංශකථාවට අනුව මෙම විහාරය ක්‍රි.පූ 2 වැනි සියවසේ දී සිලපස්ස පිරිවෙන ලෙසත්, එවකට රුහුණේ (දකුණු ශ්‍රී ලංකාවේ) කාවන් තිස්ස රජු (ක්‍රි.පූ. 186-161) සහ ඉලනාග රජුගේ (ක්‍රි.ව. 38-44) රාජ්‍ය සමයේදීත් ඉදිකරන ලද්දකි. විහාරස්ථානය පුළුල් කර ප්‍රතිසංස්කරණය කර ඇත. නමුත් සමහර ඉතිහාසඥයින්ට අනුව මෙම විහාරය මුලින් ක්‍රි.පූ 3 වන සියවසේ මහානාග රජු විසින් ඉදිකරන ලද අතර පසුව එය ක්‍රි.පූ 2 වන සියවසේදී කාවන් තිස්ස රජු විසින් ප්‍රධාන විහාරස්ථානයක් ලෙස පුළුල් කරන ලදී.
රුහුණු රාජධානියේ ආරම්භය ක්‍රිස්තු පූර්ව 2 වැනි සියවසේ දේවානම්පියතිස්ස රජ සමය දක්වා දිව යයි. ඔහුගේ බාල සොහොයුරා වන මහානාග ඝාතන උත්සාහයක් වැලැක්වීම සඳහා එවකට අගනුවර වූ අනුරාධපුරය අතහැර දිවයිනේ දකුණු ප්‍රදේශයට ගොස් ප්‍රදේශයේ පාලකයා බවට පත්විය. මාගම අගනුවර වූ රුහුණේ පළමු රජු ලෙස මහානාග සැලකේ. මහානාග රජු කෘෂිකර්මාන්තය වැඩිදියුණු කිරීමට විශාල සේවයක් කළ අතර ශ්‍රී ලංකාවේ දකුණු පළාතේ සාමකාමී සහ සමෘද්ධිමත් ශිෂ්ටාචාරයක් ඇති කිරීමට වගකිව යුතු විය. ඔහුගෙන් පසු ඔහුගේ පුත්‍රයා වූ යටාල-තිස්ස, ධාර්මිකව පළාත පාලනය කිරීමට සමත් විය. යටාල තිස්සගෙන් පසු ඔහුගේ පුත් ගෝඨාභය දකුණේ රජ වූ අතර මේ වන විට රුහුණු රාජධානිය හොඳින් ස්ථාපිත වී දියුණු විය. ගෝඨාභයගෙන් පසු ඔහුගේ පුත් කාවන්-තිස්ස සිහසුනට පත් විය.කාවන් තිස්ස රජු ශ්‍රී ලංකාවේ දකුණු හා නැගෙනහිර ප්‍රදේශවල පිහිටි බොහෝ බෞද්ධ ආරාමවල නිර්මාතෘවරයා ලෙස සැලකේ.
තිස්මහාරාම විහාරය ඓතිහාසික දකුණු ශ්‍රී ලංකාවේ විශාලතම බෞද්ධ ආරාමය විය. මෙම මහා ආරාමයේ කැපී පෙනෙන නේවාසික බෞද්ධ භික්ෂූන් වහන්සේලා අතරට මහාසිව මහරහතන් වහන්සේ, ධම්මදින්න මහරහතන් වහන්සේ සහ අරහත් පිණ්ඩපාතික තිස්ස හිමියන් ඇතුළත් වේ. තිස්මහාරාම විහාරය ආරම්භ කළ කාවන් තිස්ස රජු තිස්සමහාරාම ආශ්‍රමයේ ජල අවශ්‍යතාවය මෙන්ම අවට ප්‍රදේශයේ වාරි අවශ්‍යතා සපුරාලීම සඳහා තිසා වැව (වැව) ද නවීකරණය කළේය. ශ්‍රී ලංකාවේ බොහෝ පැරණි රජවරු ද තිස්සමහාරාම ආශ්‍රමයේ වැඩසිටි බෞද්ධ භික්ෂූන් වහන්සේලාගේ සුබසාධනය සඳහා එම ආරාමයට ඉඩම් පූජා කර ඇත. තිස්සමහාරාම විහාරයට බොහෝ ඉඩම් පරිත්‍යාග කර ඇත්තේ ජෙත්ත තිස්ස, වසභ සහ මිහිඳු යන රජවරුන්ගේ පාලන සමයේදී බව සොයාගෙන ඇති පැරණි ශිලා ලිපිවල සඳහන් වේ. 3 වන සියවසේ සිට 5 වන සියවස දක්වා ආරාමයට අක්කර 18 000 කට වඩා වැඩි ඉඩම් ප්‍රමාණයක් හිමි විය. මෙම ඉඩම් පරිත්‍යාග කරන ලද්දේ රජවරුන් විසින් සංඝාවාසයේ සහ ස්තූපයේ නඩත්තු කටයුතු සඳහා මෙන්ම නේවාසික භික්ෂූන් වහන්සේලාගේ අවශ්‍යතා සඳහා ය.
තිස්සමහාරාම විහාරය ප්‍රතිසංස්කරණය කිරීමේ ප්‍රථම සාක්ෂිය ක්‍රිස්තු වර්ෂ 38 දී ඉලනාග රජුගේ පාලන සමය දක්වා එහි මූලික ඉදිකිරීම් වලින් සියවස් දෙකකට පසුව ය. 3 වැනි සියවසේ වෝහාරක තිස්ස රජු (ක්‍රි.ව. 215-237) ද ස්තූපයේ යම් ප්‍රතිසංස්කරණයක් කර ඇත. 6 වැනි සියවසේදී ස්තූපයේ තත්ත්වය නැවත වරක් පිරිහුණු විට මහානාග කුමරු ක්‍රිස්තු වර්ෂ 560 දී ස්තූපය ප්‍රතිසංස්කරණය කළේය. පළමුවන විජයබාහු රජුගේ පාලන සමයේදී (ක්‍රි.ව. 1055-1110) එය ප්‍රතිසංස්කරණය කර ඇත. නමුත් පසුව තිස්සමහාරාම විහාරය 13 වන සියවසේදී ආක්‍රමණික කාලිංග මාඝගේ හමුදාවන් විසින් වටලනු ලැබීය. මෙම රයිෆල් කිරීමෙන් පසු 19 වැනි සියවසේ අවසාන භාගය වනතුරුම මෙම ස්තූපයේ කිසිදු ප්‍රධාන ප්‍රතිසංස්කරණ කටයුත්තක් සිදු නොවූ බව පෙනේ. කෙසේ වෙතත් ක්‍රිස්තු වර්ෂ 1662 දී කදුරුපොකුණේ බුද්ධ රක්ඛිත හිමියන් විහාරාධිපතිව සිටියදී වීර පරාක්‍රම නරේන්ද්‍රසිංහ රජු විසින් නඩත්තු කටයුතු සඳහා විහාරස්ථානයට ඉඩම් දෙකක් පරිත්‍යාග කර ඇති බව මූලාශ්‍ර අනාවරණය කරයි.නමුත් පසුව 18 වන සියවසේදී ශ්‍රී ලංකාවේ වෙරළබඩ ප්‍රදේශවල ලන්දේසි යටත් විජිත පාලන සමයේදී විහාරස්ථානයේ තත්ත්වය දැඩි ලෙස පිරිහීම නිසා තිස්මහාරාම විහාරය අත්හැර දමන ලදී.
මහා ස්තූපය
තිස්සමහාරාම ස්තූපය අඩි 156 ක උසකින් සහ අඩි 550 ක වට ප්‍රමාණයකින් යුත් රටේ දකුණු ප්‍රදේශයේ විශාලතම ස්ථූපය වේ. වංශකතාවලට අනුව, කාවන් තිස්ස රජු තිස්සමහාරාම ස්ථූපය ඉදි කිරීමේදී රජුගේ අධ්‍යාත්මික උපදේශකයෙකු වූ ගෝතම රහතන් වහන්සේගෙන් ආශීර්වාද සහ උපදෙස් ලබාගෙන ඇත. බුදුන් වහන්සේ 500 නමක් සමඟ භාවනායෝගීව කාලය ගත කළ ස්ථානයේම, බුදුන් වහන්සේ එම ප්‍රදේශයට වැඩම කිරීම සිහිපත් කිරීම සඳහා මෙම ස්තූපය ඉදිකරන ලදී. ග්‍රැනයිට් ගල්වලින් තැනූ හතරැස් වේදිකාවක් මත ගඩොල් යොදා ඉදිකරන ලද බුබුලු හැඩයක් ඇති ස්තූපය. කාවන්තිස්ස රජුට ස්තූපයේ ඉදිකිරීම් කාලය පුරාවටම බෞද්ධ භික්ෂූන් වහන්සේලාගේ උපදෙස් ලැබුණි. මෙම ස්තූපයේ තැන්පත් කර ඇති ධාතූන් වහන්සේලා විවාදයට භාජනය වේ. මහාවංශයට අනුව ප්‍රධාන ධාතුව ලෙස තිස්සමහාරම් ස්ථූපයේ ඉදිරිපස අස්ථි ධාතුව (ලලාට ධාතු) තැන්පත් කර ඇත. කෙසේ වෙතත් ඇතැමුන් විශ්වාස කරන්නේ බුදුරදුන්ගේ ඉදිරිපස අස්ථි ධාතුව තාවකාලිකව මෙම ස්තූපයේ තැන්පත් කර ඇති නමුත් පසුව එය සේරුවිල මංගල මහා චේතියෙහි තැන්පත් කර ඇති බවයි.මෑතදී කිරින්ද ප්‍රදේශයේ ස්ථම්භ ලිපියක් සොයාගැනීමෙන් හෙළිවන්නේ බුදුන්ගේ වම් දළදා වහන්සේ ද මෙම ස්තූපයේ තැන්පත් කර ඇති බවයි.
ප්‍රතිසංස්කරණ
මෙම ප්‍රදේශය වන්දනා කර තිස්මහාරාම විහාරය නැවත සොයා ගත් වෑපතයිර සුමන හිමියන්ගේ උත්සාහය හේතුවෙන් 1858 දී මෙම චෛත්‍යයේ වඩාත් මෑතකාලීන ප්‍රතිසංස්කරණ කටයුතු ආරම්භ විය. ඔහු ස්තූපය ආසන්නයේ මඩුවක් තනා එහි ප්‍රතිසංස්කරණ කටයුතු තමා විසින්ම අධීක්ෂණය කිරීම සඳහා එහි වාසය කිරීමට පටන් ගත්තේය. උස අඩි 86ක් වන ස්තූපයේ අර්ධ ගෝලාකාර කොටස වන ගාර්භය ප්‍රතිසංස්කරණ කටයුතු නිම කිරීමට වසර 16ක් ගත විය. නමුත් වෑපතයිර සුමන හිමියන්ට තම ජීවිත කාලය තුළ තිස්මහාරාම චෛත්‍ය ප්‍රතිසංස්කරණය කර අවසන් කිරීමට නොහැකි වූ අතර වෑපතයිර සුමන හිමියන්ගේ අපවත්වීමෙන් පසු වෑපතයිර සුමන හිමියන්ගේ පැවිදි සොහොයුරෙකු වූ වල්පිට මේධංකර හිමියන් ප්‍රතිසංස්කරණ කටයුතු භාර ගත්තේය. 1878 වන විට වල්පිට මේධංකර හිමියන් විසින් හතරස්කොට්ව ස්තූපයේ ප්‍රතිසංස්කරණය කර එහි ධාතු නිදන් කර අවසන් කිරීමට සමත් විය.
තිස්සමහාරාම ස්ථූපය 1990 වර්ෂයේදී චෛත්‍ය ගෝලාකාර වටේට දකුණින් සහ තවත් ප්‍රදේශ කිහිපයක සිරස් ඉරිතැලීම් මාලාවක් නිර්මාණය කර ඇත. විහාරාධිපති හිමියන්ගේ ඉල්ලීම මත ශ්‍රී ලංකා පුරාවිද්‍යා දෙපාර්තමේන්තුව සහ රාජ්‍ය ඉංජිනේරු සහයෝගීතාව මැදිහත් වී එය වළක්වා ඇත. මැද කොටසේ ගෝලාකාර වට ප්‍රමාණය වටා බැඳ ඇති ගැල්වනයිස් කරන ලද වානේ කේබල් භාවිතයෙන් ස්තූපය තවදුරටත් ඉරිතලා යාම.මෙම අවසන් අලුත්වැඩියා කටයුතු 1998 පෙබරවාරි මාසයේදී ශ්‍රී ලංකා රුපියල් මිලියන 6 ක වියදමින් නිම කරන ලදී
ග්‍රන්ථ නාමාවලිය
ප්‍රවර්ගය:රජමහා විහාර ප්‍රවර්ගය:හම්බන්තොට දිස්ත්‍රික්කයේ බෞද්ධ සිද්ධස්ථාන ප්‍රවර්ගය:හම්බන්තොට දිස්ත්‍රික්කයේ පුරාවිද්‍යා ආරක්‍ෂිත ස්මාරක
සයිකෝෂියාවේ ස්වභාවය හා රෝග ලක්ෂණ
මානසික විකෘතිතාවය(භ්‍රාන්තිය) පවතින පුද්ගලයින් පහත සඳහන් එකකින් ‍හෝ වැඩි ගණනකින් පෙළිය හැක.
මිථ්‍යාමතයන්
මානසික විකෘතිතාවයන්හි දී මිථ්‍යා විශ්වාසයන් ඇති විය හැක. සමහරක් විශ්වාස පීඩනෝන්මාදී ඒවා වෙයි. කාල් ජැස්පර්ස් විසින් මානසික විකෘති විශ්වාසයන් ප්‍රාථමික සහ ද්විතීයික ලෙස වර්ගීකරණය කරන ලදී. ප්‍රාථමික මිථ්‍යා විශ්වාසයන් යනු හදිසියේ ඇතිවන සාමාන්‍ය මානසික ක්‍රියාවලීන්ගෙන් පැහැදිය නොහැකි විශ්වාසයන්ය. ද්විතීයික මිත්‍යා විශ්වාසයන් යනු ඇතැම් විට පුද්ගලයාගේ පසුබිම හෝ දැනට පවතින තත්වය අනුව බලපෑම් ඇති කළ හැකි මිථ්‍යාමතයන් වෙයි. (උදාහරණ - ජාතීන් අනුව / ලිංගික/ ආගමික පසුබිම /)
සිතීමේ රෝග
සවිඥානයට ඇති වන බාධා කිරීම් නිසා ඇති වන සිතීමේ රෝග එමගින් කථනයට සහ ලිවීමට ඇති වන බලපෑම මත වර්ගීකරණය කොට ඇත. බලපෑමට ලක් වූ පුද්ගලයා කථන පීඩනය (ඉක්මණින් නොනැවතී කථා කිරීම, වාක්‍ය මැදදී වෙනත් මාතෘකාවලට නොගැළපෙන ලෙස මාරු කිරීම, සිතීමේ හිස් බව, එලිසමයට අනුව කථනය වැනි රෝග ලක්ෂණ පෙන්විය හැක.
සිතේ අභ්‍යන්තරය ගැන අවබෝධයක් නොමැතිකම
මානසික විකෘතිතාවයේ වැදගත් සහ හඳුනාගත නොහැකි ලක්ෂණය වනුයේ අබාධයට ලක් වූ පුද්ගලයාට එය පිළිබඳ අවබෝධයක් නොමැති වීම එනම් අසාමාන්‍ය විකාර රූපී පුද්ගල අත්දැකීම් හා හැසිරීම් ගැන ඔහුට අවබෝධයක් නැත. උග්‍ර හදිසි මානසික විකෘතිතාවයක දී වුව ද එම පුද්ගලයෝ ඔවු‍න් අත් විඳින විකාර රූපී මායාවන්, විශ්වාස කළ නොහැකි මතයක් සත්‍යයන් නොවන බව අවබෝධ කර නොගනිති.
මුල් කාලයේ දී එම අවබෝධය අඩුකමට හේතු ලෙස සාමාන්‍ය ක්‍රමය සිහි බුද්ධියේ අකර්මණ්‍යතාවය ද හෝ විඳ දරා ගැනී‍මේ හැකියාව මග හැරීම ලෙස විශ්වාස කරයි. නමුත් පසුකාලීන අධ්‍යයනයන් මඟින් හීනෝන්මාදය පමණක් ඇති පුද්ගලයින් තුළ මෙන්ම විවිධ මානසික විකෘතිතා ඇති පුද්ගලයින් කණ්ඩායම් තුළ ද සිත පිළිබඳ ඇති අවබෝධය හා සිහිබුද්ධිය අතර සම්බන්ධයක් නොමැති බව හඳුනාගෙන ඇත.
ආත්ම පුවරු
අතිතයේ සිටම මිනිසා අමුතු අමුතු දැ කරන්න කියන්නය පෙලඹුනු ජිවින් පිරිසක් අලුත් දේව්ල් හොයන්න පෙලඹුනු පිරිසක් ඒ මිනිසුන්ට අනිත් සත්තුන්ට වඩා දියනු බුද්ධියත් තියෙන නිසා මිනිසුන් පොනෙනෙ බලවේග පිලිබද අතිතයේ ගොඩක් විශ්වාස කලා අද තාක්ශනය කොයිතරමි දියුනු උනත් පෙරදිග බට හිර කියල වෙනසක් නැතුව මේ දේවල් පිලිබදව විශ්වාස කරනව බුදුන්වහන්සෙගේ දේශනාවල ඉතා පැහැදිලිවම මේ විදිහට ඔපපාතික ලෙස පහත් තලවල උපදින ජිවින් ගැන සහන් වෙනව කුද්දක නිකායේ ප්රේත වත්තුවේ මෙගැන හොදටම සදහන් වෙනව  හොල්මන් අවතාර වගේ දෙව්ල් ගැන පෙරදිග විතරක් නෙවේ බටහිරත් ඔන තරමි කතා වෙනව  නොපෙනෙන ආත්මත් සමග සමිබන්ධවිය හැකි යැයි කියන දේයක් පිලිබදව මේක හදුන්වන්නෙ විජා බෝඩි කියල ඇතමුන් මේක කිඩාවක් විදිහටත් භාවිතා කරනව නමුත් මේ ගැන අද්‍යායනය කල අය  ප්රකාඹ කරන්නෙ  මේක කිඩාවක් නෙවේ කියල  මේ පුවරැව මත් ඉංගිසි අකුරැ 26 ත් බින්දුවේ සිට 9 දක්වා ඉලක්කමි ඔවු සහ නැ යන වදන දෙක සදහන් වෙනවා මේ කටයුත්ත සදහා සුදානමි වි ආත්මන්ට ආරාධනා කල යුතු බවත් ඉන් පසු අසන බලන පශ්නවලට එය මගින් පිලිතුරැ ලබා දෙන්නේ ඒ හසදහා සුදානමි වි සිටිව පුද්ගලයා හෝ පුග්ලයන්ගේ ගේ ඇගිල්ල හෝ ඒ අදලා කුඩා හෘදයාකාර ලි පතුර අවිඤානිකව ඒහි ඇති අක්ශර මත ගමන් කිරිමෙන් බව සහහන් වේ එමෙන්ම තවත් එවැනිම ක්රමයක් ලෙස සැලකෙන ප්ලැන්ශෙටි නමි උපකරනය කුඩා  රෝද දෙකක් හා පැන්සලක් සවිකල උපකරනයකි මෙයින් පශ්න ඇසුවිට රොද සහික උපකරනය ගමන් කරමින් පැන්ලින් ලියවි අදාල දැට පිලිතුරැ සපයන බව කියයි   මේ විජා බෝඩි පිලිබදව පලුමවෙනි ඓතිහාක්සික ෂාක්ශය හමුවන්නෙ වසර 1100 කට පෙර  චිනයේ ලියවුනු ලිපියකින් විජා බෝඩි සමිබන්ධව විවිධ සිදුවිමි ලෝකයෙන් වාර්ථාවෙනව --61.245.168.15 06:00, 15 පෙබරවාරි 2012 (යූටීසී)විරාජ් විර්ක්කොඩි--61.245.168.15 06:00, 15 පෙබරවාරි 2012 (යූටීසී)
අනුක්‍රම තොට
thumb|right|250px|[[IBM PC ගැළපෙන පරිගණයක අනුක්‍රම තොටක් සඳහා  භාවිතා කෙරුනු පුරුෂ DE-9 සම්බන්ධකය හා අනුක්‍රම තොට සංකේතය. (තුඩුසැකසුම) ]] thumb|right|250px|[[මැකිංටොෂ් හෝ SGI මාදිළියේ පරිගණකයක අන්‍රක්‍රම තොටක් සඳහා භාවිතා කෙරෙන පුරුෂ මිනිDIN-8 සම්බන්ධකය.]]
පරිගණනයෙහි, අනුක්‍රම තොටක් යනු එය හරහා එක් වරකට බිටු එකක් පමණක් ( සමාන්තර තොටකට හාත්පසින්ම ප්‍රතිවිරුද්ධ ලෙසින්) ඇතුලතට හෝ පිටතට හෝ තොරතුරු හුවමාරු සිදුකෙරෙන  අනුක්‍රම සන්නිවේදන භෞතික අතුරු මුහුණතකි. පෞද්ගලික පරිගණක ඉතිහාසයේ බොහෝ කාලසීමාවක් පුරාවටම, අනුක්‍රම තොට තුලින් සිදුවන දත්ත හුවමාරුව වෙතින් පරිගණකයක් හා ටර්මිනල වැනි උපකරණ සහ බොහෝ පර්යන්ත අතර සම්බන්ධය පවත්වා ගන්නා ලදි.
ආශ්‍රිත
ප්‍රවර්ගය:අනුක්‍රම නිය මං ප්‍රවර්ගය:යල් පිනූ දෘඪාංග
සෙලාන් බැංකුව
සෙලාන් බැංකුව යනු ශ්‍රී ලංකාවේ වූ වාණිජ බැංකුවකි. එය සතුව දිවයිනේ නාගරික සහ ග්‍රාමීය ප්‍රදේශයන්හී ශාඛා රැසක් පවතියි. 2013 වසර වන විට බැංකුව සතුව දිවයින පුරා බැංකු මධ්‍යස්ථාන 151 ක් සහ 4900 ක පමණ කාර්ය මණ්ඩල ප්‍රමාණයක් විය.
1987 අගෝස්තු 28 වන දිනදී සීමාසහිත පොදු බැඳුම් සමාගමක් ලෙස සංස්ථාපිත කරනු ලැබූ මෙය, 1992 වසරේදී සිය ප්‍රථම උප සමාගම ලෙස, සෙලාන් මර්චන්ට් බෑන්ක් ලිමිටඩ් (Seylan Merchant Bank Limited) පිහිටුවන ලදි. එම වසරේදීම බැංකුවේ ප්‍රධාන කාර්යාල ගාෙඩනැගිල්ල වූ සෙලින්කෝ සෙලාන් කුළුණ ඉදිකිරීම අරමුණු කර ගනිමින්, එහි දෙවන උප සමාගම ලෙස සෙලින්කෝ සෙලාන් ඩිවලොප්මන්ට්ස් ලිමිටඩ් (Ceylinco Seylan Developments Limited) පිහිටුවන ලදී.
අර්බුධමය තත්වය
සෙලින්කෝ සමූව ව්‍යාපාරයට අයත් ගෝල්ඩන් කී ක්‍රෙඩිට් කාඩ් සමාගමේ කඩා වැටීම සහ 2008 හිටපු සභාපතිවරයාගේ අරමුදල් අවකලමණාකරනය හේතුවෙන් 2008 වසරේ අවසන් සතියේදී සමාගම ද්‍රවශීලීතා අර්බුධයකට මුහුණ පාන ලදී. 2008 දෙසැම්බර් 28 වන දින ශ්‍රී ලංකා මහ බැංකුව විසින් සෙලාන් බැංකුව, ශ්‍රී ලංකා රජයට අයත් ලංකා බැංකුවේ (BOC) පාලනය යටතට පත් කරනු ලැබූ අතර, මෙය 30(1) කොටසේ 1949 අංක.58 දරණ මුදල් නීති පනත යටතේ ක්‍රියාවට නංවන ලදී.
මූල්‍යමය අස්ථාවරභාවය හේතුවෙන් සිය ගණුදෙණුකරුවන් වෙත නැවත ගෙවීම් සිදු කිරීමට ගෝල්ඩන් කී ක්‍රෙඩිට් කාඩ් සමාගම අසමර්ථ වීම හේතුවෙන්, සෙලාන් බැංකුවෙහි අර්බුධය තව දුරටත් උග්‍රවිය.
බාහිර සබැඳි
ප්‍රවර්ගය:බැංකු ප්‍රවර්ගය:ශ්‍රී ලංකාවේ බැංකු
ආහාර අසාත්මිකතාවය
අසාත්මික ප්‍රතික්‍රියාවක් ඇති කරන ආහාර ප්‍රෝ‍ටීනයක් අසාත්මික කාරකයක් නම්වේ. ගණන් බලා ඇති අන්දමට මිලියන 12 ක් පමණ වු ඇමරිකානුවන් පිරිසකට ආහාර අසාත්මිකතාව ඇති අතර එහි ප්‍රතිශතය ඉහල යමින් පවතී. වයස අවුරුදු තුනට පහල ළමුන්ගෙන් 6% - 8% අතර ප්‍රතිශතයකට ආහාර අසාත්මිකතාව ඇති අතර වැඩිහියන්ගෙන් 4%කට ආසන්න ප්‍රමාණයක එය දක්නට ඇත. ඇමරිකා එකසත් ජනපදය තුල ආහාර අසාත්මිකතාවයන් නිසා ආසන්න වශයෙන් 30,000ක් පමණ හදිසි රෝග අවස්ථා සඳහා ප්‍රතිකාර ලබන අතර 100ත් - 200ත් අතර මරණ සංඛ්‍යාවක් වසරකට වාර්තා වේ. වැඩිහිටියන් අතර බෙල්ලන්, රටකජු , මාළු , බිත්තර සඳහාද කුඩා ළමුන් අතර කිරි , බිත්තර , රටකජු හා අනෙකුත් ඇට වර්ග සඳහාද අසාත්මිකතා බහුලව දක්නට ඇත.
මේ සඳහා සිදුකරන ප්‍රතිකාර ක්‍රමවලදී තමාට අසාත්මික වන සියළුම ආහාර ද්‍රව්‍ය වලින් වැලකී සිටීම නිර්දේශ කෙරේ. අතිශයින්ම අසාත්මික කාරකයන් සඳහා සංවේදී පුද්ගලයින්හට සම්පුර්ණයෙන් අදාල ආහාර ද්‍රව්‍ය වෙත නිරාවරණය වීමෙන් වලකින ලෙසට අවවාද කෙරේ. එම ආහාර වර්ග ඇල්ලීමෙන්, ආඝ්‍රාණය කිරීමෙන් හ එවන් ආහාර තබන ලද මතුපිටක් සමග පවා ස්පර්ශ නොවන අන්දමට සිටීමට ඔවුනට උපදෙස් දෙයි. IgE ප්‍රතිදේහ (ඔමලිසුමැබි හො සෝලයර්) සහ ආහාර සඳහා ඇති අසාත්මිකතාව දරාගැනීමේ හැකියාව වැඩිදියුණු කරනු ලබන විශේෂිතවු ඹෞෂධ වර්ග නිෂ්පාදනය කිරීම පිළිබඳව පර්යේෂණ ගොඩනැංවී ඇත. ආහාර අසාත්මිකතාව ඇති පුද්ගලයින් සඳහා ඉබේ එන්නත් කෙරෙන Epipen හෝ Twinject  නම් එපිනෙප්රින් නම් හෝර්මෝන එන්නත් කරනයක් හා ඔවුන්ට ඇති රෝගී තත්වය ගැන විස්තර කෙරෙන අවධානය ලබාදෙන අත්පළදනාවක් යන එන තැන්හි රැගෙන යාමට උපදෙස් දේ. මෙමගින් හදිසි අවස්ථාවන්හිදී වෛද්‍ය උපදෙස් අනුව නිසි ප්‍රතිකාර ලබාදීමට පුළුවන.
රෝග ලක්ෂණ
IgE ප්‍රතිදේහ මගින් ඇතිකර ආහාර අසාත්මිකතා පළමු වර්ගයේ සංවේදී ප්‍රතික්‍රියාවක් නම්වේ. මෙහිදී රෝග ලක්ෂණ ඇතිවීම ක්ෂණිකව තත්පර ගණනකින් හෝ පැයක් ඇතුළත සිදුවන අතර ඒවා පහත ආකාර වේ.
මෙලෙස ඉතා දරුණු අසාත්මික අවස්ථාවන් මගින් කම්පන තත්වයන් (shock) වුවද ඇතිවිය හැකිය. අවරුධිර  පීඩනය ඇතිවීම, සිහි නැතිවීම සහ මරණය පවා ඇතිවිය හැකිය. මෙවන් අකාරයක ප්‍රතික්‍රියා ඇති කළ හැකි ආහාර ද්‍රව්‍ය වන්නේ රටකජු, වෙනත් ඇට වර්ග , කිරි, බිත්තර , සහ මුහුදු ආහාර ද්‍රව්‍යයන්ය.
මෙහි රෝග ලක්ෂණ ආහාර ප්‍රෝටීන මගින් ගුද මාර්ගයේ සහ අන්ත්‍රිකව ඇතිවන අසාත්මිකතාවයන් නිසා ඇතිවේ.
මූලාශ්‍ර
ප්‍රවර්ගය:ආහාර විද්‍යාව ප්‍රවර්ගය:ප්‍රතිශක්තිකරණවේදය
පාදුක්ක
පාදුක්ක ශ්‍රී ලංකාවේ කොළඹ දිස්ත්‍රික්කයේ පිහිටි නග‍රයකි. මෙහි ජනගහනය පුද්ගලයින් 20000ක් පමණ වේ., දිස්ත්‍රික්කය මැද ප්‍රෙද්ශයේ පිහිටා ඇත. දැනට මෙම නුව‍ර සීතාවක ප්‍රාදේශීය සභාව යටෙත් පාලනය වන අත‍ර මින් තවත් කොටසක් හෝමාගම ප්‍රාදේශීය සභාව යටතේ පාලනය වේ.., නගරය තුළ පාදුක්ක ප්‍රාදේශීය ලේකම් කාර්යාලය, පොලීසිය, ප්‍රාදේශීය රෝහල, සෞඛ්‍ය වෛද්‍ය නිලධාරී කාර්යාලය සහ දුම්රිය ස්ථානයක් පිහිටා තිබේ. 125 කොළඹ - ඉංගිරිය ප්‍රධාන පාරේ හමුවන කොළඹට නොදුරින් තිබෙන තවත් සුන්දර නගරයක් ලෙස හැදින්විය හැක. 2018 කාල පරිජේදය වන විට ජනගහනය ඉතා සීග්‍රයෙන් වැඩි වී අර්ධ නාගරික ගණයට පත්වී ඇති නගරයකි. ( පාදුක්ක නගරයේ සිට - කොළඹ දෙසට විහිදී ඇති ප්‍රදේශ උදා:වටරැක / මීගොඩ / දාම්පේ වැනි ප්‍රදේශ ). තවද රැකි රක්ෂා රැසක් බිහිවී ඇති ප්‍රදේශයකි.ලංකාව තුල ප්‍රචලිත නම් දරන සමාගම් රැසකගේ කර්මාන්තශාලා මේම නගරාසන්නව පිහිටා ඇත. ඒ අතරින් Orange Electric කර්මාන්තශාලාව මීගොඩ / එඩිම්බරෝ ජෑම් කර්මාන්තශාලාව වටරැක / Ninja මදුරු දඟර කර්මාන්තශාලාව පෝරේගෙදර / හැරිස් බ්‍රශ් කර්මාන්තශාලාව / Beer කර්මාන්තශාලාව වටරැක / ගිනිකෙලි කර්මාන්තශාලා / ගෙවතු අලංකරන නිශ්පාදන (Nisaha Enterprise) දාම්පේ ආදිය කිහිපයකි.මීට අමතරව ලංකාවේ දෙවන ආර්ථික මධ්‍යස්ථානය ලෙස හැදින්වෙන මීගොඩ විශේෂිත ආර්ථික මධ්‍යස්ථානයද මෙහි පිහිටා ඇත. කෙසේ වුවත් කොළඹට නොදුරින් පිහිටා ගැමි සිරිය මනරම් ම තිබු නගරයක එම අසිරිය මිදෙමින් කෙමෙන් නාගරික වන බව කනගාටුටවන් වුවත් කිවයුතු කරැණකි.
ඉතිහාසය
අතීතයේදී මෙම නග‍රය සීතාවක රාජධානියට අයත්ව තිබුනි. පෘතුගීසි ආක්‍රමණ සමයේදී බලකොටු නුව‍රක් ලෙස පැවති බවට සාධක පවතී. දිනක් රාජසිංහ රජු යුද්ධයට ගොස් පැමිණීමේ දී පයට ඇනුණු උණ ගසේ කටුව නිසා වේදනා විඳිමින් පැමිණි අවස්ථාවේ පැවසු  "අනේ මගේ පා වලට දුක " යන වැකිය නිසා , පා වලට දුක - පාදුක්ක ලෙස ව්‍යවහාර වූ බව ජනප්‍රවාදයෙහි දැක්වෙන්න කි.
පරිසරය
ප්‍රවර්ගය:ශ්‍රී ලංකාවේ නගර සහ ගම්මාන
දුක්ඛනිරෝධ ආර්ය සත්‍යය
'''තෘෂ්ණාව ප්‍රහීණ කිරීම නිර්වාණය ලෙස කෙටියෙන් දැක්වුව ද අවිජ්ජා, සංඛාර ආදි හේතු ප්‍රත්‍යයන් ගේ නිරෝධය ද ඊට අදාළ වන බව සැලකිය යුතුය. නිර්වාණය නම් කුමක්දැයි පරිබ්‍රාජකයකු සැරියුත් හිමියන්ගෙන් විමසූ විට උන්වහන්සේගේ පිළිතුර වූයේ බුදුරදුන් පැවසු පරිදි ‘රාගය නැතිවීම, ද්වේශය නැතිවීම හා මෝහය නැතිවීම නිර්වාණයයි’ යනුවෙනි'''
චතුරාර්ය සත්‍යයේ තෙවැනි සත්‍ය දුක්ඛ නිරෝධ ආර්ය සත්‍යයි. අනන්ත කාලයක් සසර දුක්විඳින සත්වයාට සසර දුකෙන් මිදීමට හැකියාවක් ද සසර දුකෙන් මිදීමේ ක්‍රමයක්ද ඇති බව පෙන්වා දුන් බැවින් බුදුන් වහන්සේ මිනිසා අනාථ අසරණ තත්ත්වයෙන් මුදාගෙන ඇත. ලෝකයේ දුක්ඛ ස්වභාව ගැන හෙළිකිරීම කෙරෙහි වැඩි අවධානයක් යොමුකොට ඇති නිසා බුදුදහම කෙනකු සර්ව අශුභවාදයක් ලෙස හැඳින්වුවද දුක්ඛ නිරෝධයක් හෙවත් දුක නැතිකිරීමක් ඇති බව පෙන්වා දෙන බැවින්, බුදුදහම සර්ව අශුභවාදයක් නොවන බව වටහාගත යුතුය.
චතුරාර්ය සත්‍ය හෙවත් සත්වයාගේ සංසාර දුක පිළිබඳ සත්‍යය ලොවට පැහැදිලි කෙරෙන්නේ පටිච්ච සමුප්පාදය නම් වූ, බෞද්ධ දර්ශනයේ කේන්ද්‍රීය ඉගැන්වීම වන හේතුඵලවාදය පදනම් කරගනිමිනි.
ඒ අනුව, සියල්ල පවතින්නේද බිහිවන්නේද පවතින දෙය වෙනස් වන්නේද හේතු ප්‍රත්‍ය ධර්මයන්ට අනුකූලව නිසා මිනිසාට එය වටහාගැනීමට ද ඒ ගැන ක්‍රියාත්මක වීමටද හැකියාවක් ඇත්තේය. දුක පිළිබඳ ගැටලුව විසඳා ගැනීමේ හැකියාවක් මිනිසාට ඇත්තේ දුක ප්‍රතීත්‍ය සමුත්පන්න නිසාය. එනම් හේතුඵල ධර්මයට අනුව පවත්නා නිසාය.
මෙසේ මිනිසාට හේතු ප්‍රත්‍ය ධර්ම අනුව දුක්ඛ නිරෝධයක්ද ඇති බව පනවන බැවින් මිනිසා අනාථ අසරණ සත්වයෙකු නොවන බවත්, දුකෙන් නිදහස් වන්නේ මිනිසා තුළින්ම හටගත් හේතු මිනිසා විසින්ම වටහාගනු ලැබ ඒ හේතු ඉවත්කිරීමෙන් පමණක් බවත් බුදුදහම අවධාරණය කරයි.
“අත්තාහි අත්තනො නාථො” යන ප්‍රසිද්ධ දේශනා පාඨයෙන් පැහැදිලි කෙරෙන්නේ මිනිසාගේ ගැලවුම්කරුවා මිනිසාම බවයි. එමඟින් මිනිසාට ඉහළින් සිටින, මිනිසා මෙහෙයවන ඊශ්වරයෙකු හෝ සර්ව බලධාරි දෙවියකු නොමැති බවත් පැහැදිලි කරයි. එසේම අහේතුවාදී ඉගැන්වීම් මෙන්ම සියල්ල නියත කර්මයකට අනුව සිදුවේ යන කර්ම නියතිවාදය පිළිබඳ ඉගැන්වීම්ද ප්‍රතික්ෂේප වේ.
මේ අනුව, මිනිසා වෙත ස්වාමිත්වයත් වගකීමත් නිදහසත් පැවැරේ. මිනිසාට සසර දුකෙන් මිදීමට හැකිවන්නේ සංසාර දුක්ඛයන් හේතු ප්‍රත්‍ය ධර්මයන්ට අනුව පවතින දේවල් නිසාය. දුකට හේතු ඉවත්කිරීමෙන් දුක්ඛ නිරෝධය සිදුවේ.
චතුරාර්ය සත්‍යයේ දුක්ඛ, සමුදය, නිරෝධ, මාර්ග සත්‍යයන්ගේ හේතු-ඵල ලක්ෂණ මෙලෙස දැක්විය හැකිය.
2. සමුදය සත්‍යය – (තෘෂ්ණාව) හේතුන්
3. නිරෝධ සත්‍යය – (තෘෂ්ණාව ප්‍රහීණය) ඵල
4. මාර්ග සත්‍යය – (ආර්ය අෂ්ඨාංගික මාර්ගය) හේතුන්
මෙහිලා පටිච්ච සමුප්පාද ධර්මයේ දොළොස් වැදෑරුම් අනුලෝම ක්‍රමයට අනුව තෘෂ්ණාව හා අදාළ සෙසු අවිජ්ජා, සංඛාර ආදි හේතු සාධක සියල්ලම දුක්ඛ සමුදය හෙවත් දුක හටගැනීමට හේතුන් වන බව වටහාගත යුතුය. චතුරාර්ය සත්‍යයේ දුක්ඛ නිරෝධය තෘෂ්ණාවේ ප්‍රහීණයෙන් සිදුවන බව පැවසුවත් අවිද්‍යා, සංඛාර, විඤ්ඤාණ, නාම - රූප යන්ගේ නිරෝධයෙන්ද එය සිදුවන බව වටහාගත යුතුය. අනුලෝම පටිච්චසමුප්පාද දේශනයෙන් දැක්වෙන්නේ සංසාර දුක්ඛ සම්භවය පිළිබඳ චක්‍රයයි. ප්‍රතිලෝම ප්‍රතිත්‍යසමුප්පාද දේශනයෙන් දැක්වෙන්නේ සංසාර දුක්ඛයාගේ නිරෝධය වූ නිර්වාණයයි.
පස්වග තවුසන් හමුවේ ප්‍රථම ධර්ම දේශනාවේදී දුක්ඛ නිරෝධ සත්‍යය පිළිබඳව බුදුරජාණන් වහන්සේ පැහැදිලි කරන්නේ මෙසේය.
‘ඉදං ඛො පන භික්ඛවෙ දුක්ඛ නිරොධං අරිය සච්චං යො තස්සායෙව තණ්හාය අසෙස විරාග නිරොධො චාගො පටිනිස්සග්ගො මුත්ති අනාලයො ‘
“මහණෙනි, දුක්ඛ නිරෝධ අරිය සච්ච යනු දුකට හේතුවන තෘෂ්ණාව ඉතිරි නොකොට ප්‍රහීණ කිරීමයි. ඉවත දැමීමයි. තණ්හාවෙන් මිදීමයි. එයට කිසිදු ඉඩකඩක් නොදීමයි “
සංයුත්ත නිකායේ, රාධයන්ට නිරෝධ සත්‍ය ගැන දේශනා කළේ ‘තණ්හක්ඛයො විරාගො නිරොධො නිබ්බානං” තෘෂ්ණාව ක්ෂය කිරීම, විරාගය, නිරෝධය නිවනයි යනුවෙනි. නිරෝධ සත්‍යය වශයෙන් දැක්වෙන්නේ නිවන අවබෝධ කර ගැනීමයි.
තෘෂ්ණාව ප්‍රහීණ කිරීම නිර්වාණය ලෙස කෙටියෙන් දැක්වුවද ඉහතින් දැක්වූ පරිදි අවිජ්ජා, සංඛාර ආදි හේතු ප්‍රත්‍යයන් ගේ නිරෝධයද ඊට අදාළ වන බව සැලකිය යුතුය. නිර්වාණය නම් කුමක්දැයි පරිබ්‍රාජකයෙකු සැරියුත් හිමියන්ගෙන් විමසූ විට උන්වහන්සේගේ පිළිතුර වූයේ බුදුරදුන් පැවසු පරිදි ‘රාගය නැතිවීම, ද්වේශය නැතිවීම හා මෝහය නැතිවීම නිර්වාණයයි’ යනුවෙනි. රූප,වේදනා, සඤ්ඤා, සංඛාර, විඤ්ඤාණ යනුවෙන් දැක්වූ පංචස්කන්ධය පිළිබඳ ඡන්දරාගය හෙවත් උපාදාන වශයෙන් දැඩිව අල්වාගැනීම අත්හැර දැමීමත් දුක්ඛ නිරෝධයයි.
එසේනම් තෘෂ්ණාවේ නිරෝධය දුක්ඛ නිරෝධය ලෙස සැලකීමේදී එය සංක්‍ෂිප්තව දක්වන ලද්දක් බව සැලකිය යුතුය. තෘෂ්ණාව ප්‍රතිඝය, අවිද්‍යාව, මානය, දෘෂ්ටි ආදි සියලු ක්ලේශයන්ගෙන් නිදහස් වූ දුක්ඛ නිරෝධයට පත්වු තැනැත්තා කරුණා මෛත්‍රියෙන් සම්පූර්ණ කෙනෙකි. ඔහු තුළ ආත්ම දෘෂ්ටියක් තමාය යන හැඟීමක් නැති බැවින් ඔහුගේ පරාර්ථ චර්යාව නිර්මලය.
සක්කාය දෘෂ්ටියෙන් තොරය. තෘෂ්ණාවෙන් නිදහස්ය. තමන් සසර දුකෙන් එතෙරව,දුක්විඳින සත්වයන් එතෙර කරවීමට එබඳු උතුමෝ කැපවෙති. නිරෝධය යනු නිර්වාණයයි. එය සංසාර දුකෙහි නිවීයෑමයි. තර්කයට හසුනොවන නිවන ප්‍රත්‍යක්‍ෂ කරගත යුතු ධර්මයකි.
උපුටා ගැනීම - http://www.budusarana.lk/budusarana/2013/07/22/tmp.asp?ID=vision04
පළමුවන විමලධර්මසූරිය රජ
පළමුවන විමලධර්‍මසූරිය ( ක්‍රි.ව. 1591-1604 ) මහනුවර රාජධානියේ රජු වි මුළු දිවයිනම ප්‍රථම වතාවට මහනුවර රාජධානිය යටතේ පාලනය ගෙන යන ලදි.
මේ අසා පෘතුගීසීන් ඉන්දියාවේ ගෝවෙන් උපකාර ලබා නැවත සංවිධානය වී දෝන කැතරිනා (කුසුමාසන දේවිය) ද සමඟ 1594 ( උඩරටට විරුද්ධව සටනට පැමිණි නමුත් දන්තුරේදී ඉන් පැරද පළා ගියෝය. දෝන කැතරිනා විමලධර්මසූරිය රජුගේ සේනාවට අසුවුන අතර රජු ඇයව විවාහ කරගත්හ.
විමලධර්මසූරිය රජු සිදුකල ශාසනික සේවය කෙසේද යත් රත්නපුර කුරුවිට දෙල්ගමුවේ කුරහන්ගලක සඟවා තිබූ දන්ත ධාතූන් වහන්සේද සෙංකඩගලට වැඩමවා රාජ්‍යත්වයට නියම හිමිකම ඇති කරගත්තෙන් නිල වශයෙන් මුළු ලංකාවටම රජ විය. (නමුත් වෙරළබඩ තවමත් පෘතුගීසීන් සතු විය)බුරුමයෙන් උපසම්පදාව ගෙන්වීමට කටයුතු කළහ. ගඩලාදෙණිය රිදී විහාරය ලංකාතිලකය ආදි වෙහෙර විහාරස්ථාන අලුත්වැඩියා කළේය.
ලංකාවේ ආර්ථිකය ශක්තිමත් කිරීමට ගොවාතැන හා කපුවගාව දියුණුකිරීම, කොත්මලේ වලපනේ නගරවල යකඩ හා වානේ කර්මාන්ත දියුණු කිරීම, ලුණුවෙඩි කර්මාන්තය දියුනු කිරීම සිදු කළහ.
ලන්දේසි ගවේශකයෙකු වූ ජොරිස් වැන් ස්පිල්බර්ජන් පෘතුගීසීන් පලවා හැරීම සඳහා සටන් කිරීමට සන්ධානයක් ඇති කර ගැනීමේ අදහසක් ඉදිරිපත් කළේය. එම සාකච්ඡාවලින් පසු අද්මිරාල් වයිබ්‍රැන්ඩ් වෑන් වොර්විජෙක් විසින් ඒකාබද්ධ ප්‍රතිප්‍රහාරයක් එල්ල කිරීම සඳහා සෙබෝල්ඩ් ඩි වීර්ට් එවනු ලැබීය. මෙම සන්ධානය ශෝකාන්තයකින් කෙළවර විය. මත්පැන් සාදයකදී අවිනීත ලෙස හැසිරුණු ලන්දේසීහු රජුට අපහාසය කිරීමේ ප්‍රථිඵලයක් ලෙස ඒ සියලු දෙනා මැරුම් කෑහ. නැවත 1612 දක්වා සන්ධානයක් බිහිවීම අවස්ථාවක් උදා නොවිණි. 1612 දී නව ලන්දේසි නියෝජිතයා වූ මර්සෙලිස් බොස්චවුචර් විමලධර්මසූරිය රජුට පසුව රජ පැමිණි සෙනරත් රජු සමග ගිවිසුමක් ඇති කර ගත්තේය. මෙහි ප්‍රථිඵලය වූයේ පෘතුගීසීන් ලංකාවෙන් ඉවත් කිරීමේ සිට ඉංග්‍රීසීන් මෙහි පැමිණ යටත් කර ගන්නා තෙක් පැවති ලන්දේසි පාලනය යුගයක් ආරම්භ වීමයි.1604 දී මෙතුමා උණ රෝගයකින් මිය ගියේය. ඔහු ලංකා ඉතිහාසයේ විශිෂ්ට රජ කෙනෙකි.
පළමුවන විමලධර්මසූරිය රජු බලයට පත් වීමත් සමඟ මුහුණ දුන් අභියෝග කිහිපයක්
යමසිංහ බණ්ඩාරගෙන් පසු උඩරට රජ බවට පත් පළමුවන විමලධර්මසූරිය රජු වීරසුන්දර බණ්ඩාරගේ පුතා විය. මෙතුමා උඩරට නව රාජවංශයක ආරම්භකයා වේ. පළමුවන විමලධර්මසූරිය රජු බලයට පත් වීමත් සමඟ මුහුණ දුන් අභියෝග කිහිපයක් විය.
උඩරට රාජ්‍ය ආශ‍්‍රිත වෙඩි ලූණු කර්මාන්තයේ දියුණුවට පියවර ගැනීමමෙසේ විවිධ මාර්ගයන්ගෙන් උඩරට රාජධානිය ආරක්ෂා කර ගැනීමට කටයුතු කළ පළමුවන විමලධර්මසූරිය රජු හදිසියේ වැළඳුණු දරුණු උණ රෝගයකින් ක‍්‍රිස්තු වර්ෂ 1604 දී මරණයට පත් විය.
මේවාද බලන්න
ප්‍රවර්ගය:ශ්‍රී ලංකාවේ රජවරු ප්‍රවර්ගය:ලාංකික සිංහලයෝ ප්‍රවර්ගය:සිංහලේ රජවරු ප්‍රවර්ගය:රජවරු ප්‍රවර්ගය:චරිත කතා
Brock lensner
දක්ෂ රෙස්ලින් ක්‍රීඩකයෙකි.
ජීවන් මෙන්ඩිස්
බලපුවඩුගේ මනුකුලසූරිය අමිත් ජීවන් මෙන්ඩිස් (උපත 1983 ජනවාරි 15) යනු සීමිත ජාත්‍යන්තර තරඟ ක්‍රීඩා කළ හිටපු ශ්‍රී ලංකා වෘත්තීය ක්‍රිකට් ක්‍රීඩකයෙකි. පා දඟ පන්දු යවන තුන් ඉරියව් ක්‍රීඩකයෙකු වන මෙන්ඩිස් 2012 ලෝක විස්සයි20 සහ 2015 ලෝක කුසලාන තරඟාවලිය සඳහා ශ්‍රී ලංකාව නියෝජනය කර ඇත. දේශීය වශයෙන්, ඔහු ශ්‍රී ලංකාවේ ටැමිල් යූනියන් සඳහා ක්‍රීඩා කරන අතර, ඔහු 2017 දී එංගලන්තයේ ඩර්බිෂයර් සඳහා ද ක්‍රීඩා කර ඇත. මෙන්ඩිස් 2021 දෙසැම්බර් 28 දින ජාත්‍යන්තර ක්‍රිකට් ක්‍රීඩාවෙන් සමුගන්නා බව නිවේදනය කළේය.
තරුණ දිවිය
මෙන්ඩිස් කොළඹ ඉපිද ගියේ ගල්කිස්ස S. තෝමස් විද්‍යාලයටය. වමත් පිතිකරුවෙකු වන ඔහු 2000/01 දී මංගල තරගවාරයට එක් වූ අතර ඊළඟ වාරයේ දී වයස අවුරුදු 19 න් පහළ කණ්ඩායම එක්දින තරගයක ජයග්‍රහණය කරා මෙහෙයවීය. ඔහු 2005 වසරේ ශ්‍රී ලංකා A කණ්ඩායම නියෝජනය කළේය. ඔහු වයස අවුරුදු 19 න් පහළ ක්‍රිකට් ලෝක කුසලාන ඉතිහාසයේ හොඳම පන්දු යැවීමේ සංඛ්‍යාව දරණ අතර එහිදී ඔහු සිම්බාබ්වේ 19 න් පහළ ට එරෙහිව 7/20 වාර්තා කළ අතර ඔහුගේ වාර්තාව 2018 වයස අවුරුදු 19 න් පහළ ක්‍රිකට් ලෝක කුසලානයේදී ඕස්ට්‍රේලියාවේ ජේසන් රැල්ස්ටන් (7/19) විසින් අභිබවා යන තෙක් එය පැවතිනි. එම තරඟාවලියම රැල්ස්ටන්ගේ රටවැසියෙකු වූ ලොයිඩ් පෝප් විසින් (8/35 ලබා ගත්) එය අභිබවා ගියේය. 19 න් පහළ තරඟයකදී කඩුලු 7ක් දවාගත් එකම ශ්‍රී ලාංකිකයා ඔහුයි.
දේශීය වෘත්තිය දිවිය
මෙන්ඩිස් 2004 අගෝස්තු 17 වන දින, 2004 SLC විස්සයි20 තරඟාවලියේදී සිංහල ක්‍රීඩා සමාජය වෙනුවෙන් සිය මංගල විස්සයි20 ක්‍රීඩා කළේය. ශ්‍රී ලංකා දේශීය ක්‍රිකට් වල මෙන්ඩිස් 2008-09 වාරයේ සිට ටැමිල් යූනියන් වෙනුවෙන් ක්‍රීඩා කර ඇත. 2017 වාරයේ පළමු භාගයේදී ඔහු එංගලන්තයේ ඩර්බිෂයර් වෙනුවෙන් විදේශීය ක්‍රීඩකයෙකු ලෙස ක්‍රීඩා කළේය.
2018 අගෝස්තු මාසයේදී, ඔහු 2018 SLC T20 ලීගයේ කොළඹ සංචිතයට නම් කරන ලදී. 2018 දෙසැම්බරයේ, 2018-19 ප්‍රිමියර් ලීග් තරඟාවලියේදී, ඔහු පළමු පෙළ ක්‍රිකට් තරඟයකදී ඕවර 29කින් ලකුණු 53කට කඩුලු 9ක් සමඟින් 2018 හොඳම පන්දු යැවීමේ සංඛ්‍යාව ලබා ගත්තේය. තරඟ පහකදී දැවී ගිය අවස්ථා 30ක් සමඟින් ඔහු තරඟාවලියේ ටැමිල් යූනියන් ක්‍රිකට් සහ මලල ක්‍රීඩා සමාජය වෙනුවෙන් වැඩිම කඩුලු ලාභියා විය.
2019 මාර්තු මාසයේදී ඔහු 2019 සුපිරි පළාත් එක්දින තරඟාවලිය සඳහා දඹුල්ල කණ්ඩායමට නම් කරන ලදී.
ජාත්‍යන්තර වෘත්තිය දිවිය
මෙන්ඩිස් ජාත්‍යන්තරයට පිවිසියේ 2010 සිම්බාබ්වේ තුන්කොන් තරගාවලියේ 3 වැනි තරගයේදී 2010 ජුනි 1 වැනිදා සිම්බාබ්වේට එරෙහිවය. ඔහුගේ අංකය නොපැමිණි නිසා ඔහුට පන්දුවට පහර දීමට අවස්ථාවක් නොලැබුණත්, ඔහු ඕවර 4 ක් යවා ලකුණු 12 ක් ලබා දී කඩුලු 2 ක් දවා ගත්තේය. ඉන්දියාවට එරෙහි තරඟාවලියේ ඔහුගේ දෙවන එක්දින තරඟයේදී ඔහු පන්දු 35කදී නොදැවී ලකුණු 35ක් රැස් කළ අතර එහිදී ශ්‍රී ලංකාව කඩුලු 6කින් තරඟය ජය ගත්තේය. තරගාවලියේ අවසන් තරගයේදී ඔහු සිම්බාබ්වේට එරෙහිව කඩුලු දෙකක් දවාගත් අතර, ශ්‍රී ලංකාව පුළුල් ලෙස ශූරතාව දිනා ගත්තේය.
2012 අයිසීසී ලෝක විස්සයි20 තරගාවලියේ ආරම්භක තරගයේදී සිම්බාබ්වේ පිලට එරෙහිව හම්බන්තොටදී පැවැති තරගයේදී ඕවර 11.3කදී ලකුණු 82/3ක් ලෙසින් තිබියදී පන්දුවට පහරදීමට පැමිණි ඔහු පන්දු 30කදී හතරේ පහර 4ක් සහ හයේ පහරක් එල්ල කරමින් ලකුණු 43*ක් ලබා ගනිමින් තරගය වෙනස් කළ අතර කුමාර සංගක්කාර (පන්දු 26 කදී 44) සමගින් පන්දු 49කින් ලකුණු 94ක ලකුණු සබඳතාවයක් ගොඩනැගූ අතර ඔහුගේ කණ්ඩායම 182/4 දක්වා ළඟා විය. පන්දුවෙන් ඔහු තම ඕවර 4 කදී ලකුණු 3/24 ක් ලබා ගත් අතර ඔහුගේ සහයට ඕවර 4 න් වාර්තාගත දඟ පන්දු සගයකු වූ අජන්ත මෙන්ඩිස් 6/8 ක් ලබා ගත්තේය. එම වසරේම, ඔහු 2012 අගෝස්තු 4 වන දින ඉන්දියාවට එරෙහිව ඔහුගේ ඉහළම එක්දින ලකුණු 72 වාර්තා කළේය. කෙසේ වෙතත් එම තරගය ශ්‍රී ලංකාව ලකුණු 20කින් පරාජයට පත් විය. 2012 නොවැම්බර් 10 වන දින, ඔහු සිය හොඳම එක්දින පන්දු යැවීමේ ලකුණු සංඛ්‍යාව ලබා ගත් අතර, එහිදී ඔහු වර්ෂාවෙන් පීඩාවට පත් හම්බන්තොට තරඟයකදී නවසීලන්තයට එරෙහිව ලකුණු 15 කට කඩුලු 3 ක් ලබා ගත්තේය. අවසානයේ ශ්‍රී ලංකාව කඩුලු 7කින් තරගය ජයගත් අතර තරගයේ වීරයා සම්මානය මෙන්ඩිස්ට හිමිවිය.
ජාත්‍යන්තර පිටියේ වසර තුනක විවේකයකින් පසුව, මෙන්ඩිස් 2018 පෙබරවාරි මාසයේදී බංග්ලාදේශයට එරෙහි විස්සයි20 ජාත්‍යන්තර තරඟාවලිය සඳහා පුදුම සහගත ලෙස තෝරා ගන්නා ලදී. ඔහු 2018 පෙබරවාරි 15 වන දින සිය නැවත පැමිණීමේ තරඟයට ක්‍රීඩා කළ අතර ලකුණු 21 කට කඩුලු දෙකක් දවා ගත්තේය. එම තරගයෙන් ශ්‍රී ලංකාව කඩුලු 6ක ජයක් ලැබීය.
වි20 ෆ්‍රැන්චයිස් ක්‍රිකට්
2018 ඔක්තෝම්බර් මාසයේදී ඔහු Mzansi Super League T20 තරඟාවලියේ පළමු සංස්කරණය සඳහා Tshwane Spartans කණ්ඩායමට නම් කරන ලදී. ඔහු තරඟ 9 කදී දැවී යෑම් දහසයක් සමඟින් තරඟාවලියේ කණ්ඩායමේ සම-ප්‍රමුඛ කඩුලු දවාගත් පන්දු යවන්නා විය. 2019 නොවැම්බරයේදී, ඔහු 2019-20 බංග්ලාදේශ ප්‍රිමියර් ලීගයේ සිල්හෙට් තන්ඩර් සඳහා ක්‍රීඩා කිරීමට තෝරා ගන්නා ලදී.
යොමු කිරීම්
ප්‍රවර්ගය:ජීවමාන ජනයා ප්‍රවර්ගය:1983 උපත්
රුක් දෙවිවරු
thumb|ශෛලීගත [[Saraca asoca|අශෝක ගසක් යට යක්ෂණියක්. ඉන්දියාවේ, ක්‍රිපූ 2වන සියවසෙහි, භාරුත් ස්තූපයෙහි අත්වැල් රූපයක්]] වෘක්ෂයකට සම්බන්ධිත ස්වභාවධර්ම දේවතාවන් රුක් දෙවිවරුන් හෙවත් වෘක්ෂ දේවතාවන් නම්වේ.
ආරණ්‍යානි
හින්දු ආගමෙහි, ආරණ්‍යානි යනු වනාන්තර සහ ඒවායේ දිවි ගෙවන සතුන් පිළිබඳ දේවතාවියක වෙයි.
ප්‍රවර්ගය:හින්දු දෙවිවරු
ප්‍රදීප් ද සිල්වා
වර්ෂමන්නද ප්‍රදීප් ද සිල්වා (උපත 1989 සැප්තැම්බර් 30) ශ්‍රී ලාංකික ක්‍රිකට් ක්‍රීඩකයෙකි. ඔහු සිංහ ක්‍රීඩා සමාජයට ක්‍රීඩා කළ දකුණත් පිතිකරුවෙක් සහ දකුණත් මධ්‍යම වේග පන්දු යවන්නෙක්. ඔහු උපන්නේ ගාල්ලේය.
ද සිල්වා 2009-10 වාරයේදී ලංකා ක්‍රිකට් සමාජයට එරෙහිව ක්‍රිකට් ක්‍රීඩාවට පිවිසියේය. ඔහු ආරම්භක අනුපිළිවෙලින් ලකුණු 6ක් ලබා ගත්තේය.
යොමු කිරීම්
ප්‍රවර්ගය:ජීවමාන ජනයා ප්‍රවර්ගය:1989 උපත්
සිව්පාදිකත්වය
thumb| [[සීබ්‍රා යනු, සිව්පාවෙකු සඳහා උදාහරණයකි.]]
සිව්පාදිකත්ව හෝ තිරස්කායත්ව ඉරියව්ව යනු, බාහු හෝ පා සතර භාවිතා කරමින් සිදුකරන, සතුන්ගේ භෞමික ජංගමන ආකාරයකි. සාමාන්‍ය වශයෙන් සිව්පාදිකත්ව ආකාරයට චලනය වන සතෙකු හෝ යන්ත්‍රයක් හැඳින්වෙන්නේ  සිව්පා ලෙසින් වන අතර, එහි අර්ථය වන්නේ  "කකුල් සතරක්" ඇති බවය. සිව්පාවුන්ගෙන් බහුතරය පෘස්ඨවංශික සතුන් වන අතර, පශු වර්ගයේ සතුන්, බල්ලන් සහ බළලුන් වැනි ක්ෂීරපායියන් සහ, කටුස්සන් වැනි උරගයන් මෙයට අයත් වෙති.
ප්‍රවර්ගය:චතූර්පාදිකයෝ ප්‍රවර්ගය:භෞමික ජංගමනය
සයිකොෂිකාව
thumb
වර්ගීකරණය සහ බාහිර ප්‍රභව ICD –S, OMIM , Medline plus , MeSH මානසික විකෘතිතාවය යනු යථාර්ථය සමග පවතින සම්බන්ධය ගිලිහී යාම නිසා මනසේ ඇති වන තත්වයකි. මෙම රෝගයෙන් පෙළෙන අය සයිකෝෂීය රෝගීන් ලෙස හැඳින්වේ.
මානසික විකෘතිතාවයෙන් පෙළෙන්නන් නොපවතින දෙයක් පිළිබඳ සං‍වේදනය, මිත්‍යා විශ්වාස, පෞරුෂත්වයේ වෙනස්කම් සහ සිතීමේ අක්‍රමිකතා වැනි ලක්ෂණ පෙන්වයි. මෙම රෝග අමුතු සහ විකාර රූපී හැසිරීම්, සහ දෛනික කටයුතු, සමාජ සම්බන්ධතා පවත්වා ගැනීමට අපොහොසත් වීම වැනි ලක්ෂණ සමග ද බැඳී පැවතිය හැක.
රසායනික සහ ව්‍යුහමය වෙනස්කම් නිසා ඇතිවන ක්‍රියාකාරී මානසික ආතතීන් මගින් මානසික විකෘතිතා ඇති කළ හැක. එම නිසා මානසික විකෘතිතා යනු මානසික රෝගයක් කැළඹීම ලෙස හැඳින්විය හැක.
සමකාලීන සංස්කෘතියට අනුව මානසික විකෘතිතා යන පදය මනෝව්‍යාධික හැසිරීම සමාන බවට වැරදි ලෙසට යොදා ගනී.
ජාතික ඉතිරිකිරීමේ බැංකුව
බාහිර සබැඳි
ප්‍රවර්ගය:බැංකු ප්‍රවර්ගය:ශ්‍රී ලංකාවේ බැංකු
ශ්‍රී පාදස්ථානය
ශ්‍රී පාදස්ථානය යනු සමනල කන්ද මුඳුනේ පිහිටා ඇති සිරි පතුල සහ ඒ ආශ්‍රිතව ගොඩනැගී ඇති බෞද්ධ සිද්ධස්ථානයයි. එහි බුදුරදුන්ගේ වම් සිරිපා සළකුණ පිහිටුවා ඇත. thumb|300px|ශ්‍රීපාදස්ථානය, ශ්‍රී ලංකාව.
සමනල කන්ද ( ශ්‍රී පාදය )
ශ්‍රීපාද කන්ද සබරගමු පළාතේ රත්නපුර දිස්ත්‍රික්කයේ මධ්‍යම කදුකර ප්‍රදේශයේ පිහිටා ඇත. එය මීටර 2243ක් පමණ උසය. ශ්‍රීපාදස්ථානය බෞද්ධ යන්ගේ  පූජනීය වන්දනා ස්ථානයකි. ශ්‍රීපාද කන්ද අවට ප්‍රදේශය විශාල කඳු පන්ති වලින් වටවී ඇත. එහි අලි, කොටි, වලස්සු ආදී සත්වයෝ මෙන්ම ඒකදේශික සත්ව විශේෂ ද ජීවත් වෙති.
ශ්‍රීපාද කන්ද වෙතට මාර්ග 6කින් පමණ ලඟා විය හැක. එම මාර්ග ලෙස රත්නපුර-පලාබද්දල, හැටන්-නල්ලතන්නි, කුරුවිට-එරත්න, මුර්යාවත්ත, මූකුවත්ත සහ මාලිම්බොඩ යන මාර්ග හැඳින්විය හැක. මෙම මාර්ග 6 අතරින්, නල්ලතන්නි හා පලාබද්දල මාර්ග 2 ඉතා ප්‍රසිද්ධය.
නාමකරණය
ශ්‍රීපාදස්ථානයේ ඇති ඓතිහාසික වටිනාකම නිසා විවිධ ජන වර්ග තමන්ට ආවේණික නම් වලින් ශ්‍රීපාදස්ථානය හදුන්වති. බෞද්ධ ජනයා "ශ්‍රීපාද" යන නාමය ඈත අතීතයේ පටන්ම එනම් බු.ව. 236 පෙර සිටම මෙම පූජනීය කන්ද හඳුන්වති. එය පාලි භාෂාවෙන් නිර්මාණය වූ වචනයකි. බෞද්ධයන් විශ්වාස කරන පරිදි බුදුරජාණන් වහන්සේ තුන්වෙනි වරට ලක්දි වට වැඩම කල අවස්කථාවේ සමනල කඳු මුදුනේ උන් වහන්සේගේ වාම සිරි පතුල සලකුණු කොට ඇත. දමිළ වැසියන් ශ්‍රීපාදස්ථානය සලකන්නේ ඔවුන්ගේ දෙවි කෙනෙකු වන ශිව දෙවියන් පා සටහන සලකුණු කොට ඇති ස්ථානය ලෙසයි. නමුත් අනෙකුත් ජනයා විශ්වාස කරන්නේ ආදම් ලෝකයට පැමිණෙන විට ඔහුගේ පා සටහන කඳු මුදුනේ සලකුණු කොට ඇති බවය. ශ්‍රීපාදස්ථානය සමනළ කන්ද ලෙසද හඳුන්වයි. එසේ හදුන්වන්නේ සමනළයන් උන්ගේ වාර්ශික සන්ක්‍රමණයේ දී ශ්‍රීපාදස්ථානයේ වාසය කරන බව සලකන බැවිනි. සුමන සමන් දෙවියන් ශ්‍රීපාදස්ථානයේ වාසය කරන බව සලකා "සමන්ත කූට" යන නමින් ද ශ්‍රීපාදස්ථානය හදුන්වයි. මීට අමතරව "රත්නගිරි", "ස්වර්ගරෝහනම්" යන නම් වලින් ද ශ්‍රීපාදස්ථානය හදුන්වයි.නමුත් මෙහි සැබෑ අයිතිය සිංහල බෞද්ධයන් සතුය.එය ඔවුන්ගේ වසර 2500 අධික ඉතිහාසය පිරික්සා බැලීමේදී මනාව පැහැදිලි වේ.
ශ්‍රීපාදය කරුණාකිරීම
thumb|200px|ශ්‍රීපාද කඳු මුදුනේ සෙවනැල්ල බටහිර තැනිතලාවට වැටී ඇති අයුරු ශ්‍රීපාද කඳු මුදුනට නැගීම දුෂ්කර කටයුත්තකි. ඒ සදහා පඩි දසස් ගණනක් නැඟිය යුතු අතර කඳු මුදුනට නැගීමට පැය කිහිපයක් ගත වේ. ශ්‍රීපාද වන්දනාව ආරම්භ වන්නේ සෑම වසරකම උදුවප් පොහෝ දිනයේදීය. වෙසක් පොහෝ දිනයෙන් එය අවසන් වේ. අනෙකුත් මාස වලදි ශ්‍රීපාද කන්ද නැඟීම දුෂ්කරය. එම මාස වලදී ශ්‍රීපාද කන්දට අධික වැසි ඇද හැලෙන අතර තද සුළන් හා ඝන මීදුම පවතී. ශ්‍රීපාද කන්ද නැඟීම හා බැඳුණු සාම්ප්‍රදායික ක්‍රියා පිළිවෙත් පවති. පළමු වරට ශ්‍රීපාද නඟින වන්දනාකරු "කෝඩුකාරයා" ලෙස හඳුන්වන අතර ඔහු "සීත ගඟුල" යනුවෙන් හඳුන්වන දොළ පහරෙන් නාගත යුතුය. "ඉඳිකටු පාන" යන නමින් හදුන්වන ස්ථානයේ දී ඉඳිකටු හා නූල් සවිකර යති. කන්ද නගින අතර තුර සැදැහැවතුන් විවිධ ජන කවි ගායන කරති. කඳු මුදුනට නැඟුණු පසු තමන් ශ්‍රීපාදස්ථානය වන්දනා කර ඇති වාර ගණන අනුව එහි ඇති ඝාණ්ඨාරය නාද කරති.
රාත්‍රී කාලයේදී ශ්‍රීපාද කන්ද කරුණා කීරීම අපූර්ව අත්දැකීමකි. විදුලි බුබුලු වලින් ආලෝකමත් වූ මාර්ගය වන්දනාකරුට දිස්වන්නේ තරු කරා දිවෙන මාර්ගයක් ලෙසයි. ශ්‍රීපාද වන්දනාකරුගේ අභිප්‍රාය වන්නේ සූර්ය උදාවට ප්‍රථමයෙන් කඳු මුදුනට නැගීමය. "ඉර සේවය" නමින් ජන වහරේ මෙය හදුන්වන අතර කඳු මුදුනේ දී සූර්ය උදාව නැරඹීම කිසිදා අමතක නොවන අත්දැකීමකි. හිරු එළිය කඳු මුදුනට වැටී අවට තැනිතලා භූමියේ ත්‍රිකෝණාකාර සෙවණැල්ලක් පෙන්නුම් කරයි. හිරු ඉහළට නැඟීමත් සමගම සෙවනැල්ල වේගයෙන් පහතට ගමන් කරයි.එය ඉර සේවය ලෙස හඳුන්වයි.
සබැඳි සාහිත්‍යය
thumb|300px|ක්‍රි.ව. 1909දී ශ්‍රී පාදස්ථානය දිස්වූ අයුරු සමනොලගිර, ශ්‍රිපාදය හා එය වැඳ පුදාගත් රජවරු පිළිබඳ සඳහන් සෙල්ලිපි ගණනාවකි. මහාවංශය, දීපවංශය, චූලවංශය, ආදි වංශ කතාවල හා රාජාවලිය, දඹදෙණි යුගයේ ලියවුණු සමන්ත කූට වර්ණාවේද කෝට්ටේ යුගයේ ලියැවුණු ග්‍රන්ථ ගණනාවකද දක්නට පුළුවන.ශ්‍රී පාදය පිලිබඳ මුලින්ම ලිඛිත සාක්ෂි හමුවන්නේ 4 වැනි සියවසේ රචිත පුරාතන ග්‍රන්ථයක් වන දීපවංශයේය. දීපවංශයේ, ශ්‍රී පාදය හඳුන්වා ඇත්තේ 'සමන්ත කූඨ' ලෙසිනි.තවද 5 වැනි සියවසේ රචිත මහාවංශයේ, බුදුන් වහන්සේ ශ්‍රී පාද කඳු මුදුනට වැඩි බව සඳහන් වේ.
කෝට්ටේ යුගයේ ලියැවුණු සැලළිහිණි සන්දේශයේ සමනොළ කන්ද පිළිබඳ මෙසේ දැක්වේ.
අපේ සාහිත්‍යයේ සුවි‍ශේෂ අංගයක් වන ඡනකවි පිළිබඳ සැළකීමේදී ද සම්බුදු සිරිපා වන්දනාවට අදාළ ඡනකවි රා ශියක් ඇති බව පෙනේ. අපේ පැරැන්නෝ පිරී ඉතිරී ගිය ශ්‍රද්ධා භක්තියෙන්ශ්‍රී පාද වන්දනාවේ යෙදුණහ.සම්බුදු සිරිපා රැඳුණු සමනොළ කන්ද, සමන් දෙවියන්, තෙරුවන් ගුණ,ගමන්මගේ විශේෂ ස්ථාන ආදිය ඇතුළත් වු ඡනකවි වලට නිදසුන් කිහිපයකි.
බතට කන්න බැරි බතලේගල කන්ද අලට කන්න බැරි අලගල්ලේ කන්ද හූනට කන්න බැරි හුන්නස් ගිරි කන්ද මෙකඳු තුනට නායක සමනොළ කන්ද
යන්ට හොඳයි තේවතු බල බලායේ කන්ට හොඳයි පැණිරස අග්ගලායේ ඉන්ට හොඳයි සීතල පිනි බබායේ වැන්දොත් හොඳයි සමනොළ පිං පුරායේ
කෙසේ වෙතත් ඉතිහාසයට අනුව පළමු වෙන්ම සිරිපා වඳින්න පැමිණ ඇත්තේ ක්‍රී.පූ.29-17 අතර කාලයේදීය. එකල රජකම් කළ වළගම්බා රජතුමා ශ්‍රී පාද වන්දනාවේ යෙදුණි. ඵපමණක් නොව ශ්‍රී පාද යේ දියුණුවට ඉතා විශාල සේවයක් කළ බවත් වංශ කතා වල සඳහන් වේ. බු.ව. 236 වන විට ශ්‍රී පාදය පූජනීය ස්ථානයක් බවට පත්වි තිබේ. පොළාන්නරු සහ දඹදෙණි යුගයන් වලදී ශ්‍රී පාද වන්දනාවට විශේෂ තැනක් හිමි වූ බව ඉතිහාසයේ සඳහන් වේ. සිරිපා වන්දනාව ගැන තොරතුරු සඳහන් වන පැරණිම සෙල් ලිපි දෙක පිහිටුවා තිබෙන්නේ පළමුවන විජයබාහු රජු විසිනි. "අඹගමුව" සහ "ගීලීමලේ' යන ප්‍රදේශවල පිහිට වූ මෙම සෙල් ලිපි පුරා විද්‍යාත්මක වශයෙන් වැදගත් වෙයි. 19 සියවසේ අග භාගය වන විටත් සිරිපා වන්දනා ගමනෙහි තිබූ දුෂ්කර බවත්, ත්‍රාස ඡනක බවත් "ටර්නර්" නැමති ලේඛකයා මේ විදිහට පවසයි. "....................වන්දනා කරුවෝ නඩේ ගුරා අනුව කවි ගායනයේ යෙදෙමින් ගමනේ යෙදෙති.මාර්ගය රළුය, බිය ඡනකය,රුදුරු වන මෘගයන් ගෙන් ගහණය........."
ක්‍රි.ව 411-412 දක්වා ශ්‍රී ලංකාව තුළ වාසය කල පාහියන් භික්ෂුවද, ශ්‍රී පාදය පිළිබඳව සඳහන් කොට ඇති නමුත්, උන් වහන්සේ එය කරුණා කල බවක් පැහැදිලිව සටහන් කොට නොමැත. ඉතාලි ජාතික වෙළෙන්දෙක් වන මාකෝ පෝලෝ ක්‍රි.ව 1298 දී ලංකාවට පැමිණි අවස්ථාවේදී ශ්‍රී පාද කන්ද පිළිබඳව සඳහන් කොට ඇතත්, එහි පැවති පූජනීය පාද ලාංඡනයක් පිලිබඳව සඳහන්කොට නොමැත. අරාබි ජාතික දේශ ගවේශකයෙක් වන ඉබන් බතූතා ක්‍රි.ව 1344 දී ශ්‍රී පාද කන්ද තරණය කොට ඇති අතර, ඔහු පවසන පරිදි වන්දනාකරුවන්ට,ශ්‍රී පාද කන්ද කරුණා කිරීමට පඩි පෙළවල් සහ යකඩ කණු වලට සම්බන්ධ කල යකඩ දම්වැල් තනා තිබී ඇත
ප්‍රසිද්ධ රසායන විද්‍යාඥයකු වන සර් හම්ප්‍රි ඩේවිගේ සහෝදරයකු වන ජෝන් ඩේවි, 1817 දී, ශ්‍රී පාද කන්ද මුදුනටම තරණය කොට ඇත. කන්ද මුදුනේදී, ගලෙහි කැටයම් කරන ලද මැණික් ගල් ඔබ්බවන ලද, පිත්තල වලින් අලංකෘත කරන ලද සාමන්‍ය මිනිස් පාදයකට වඩා තරමක් විශාල පාද ලාංඡනයක් හමු වූ බව ඔහුගේ වාර්ථා වල සඳහන් වේ.
රාවණා රජු එකල ලංකාව පාලනය කරන සමයෙහි සිය අගනුවර තුළ පිහිටි ත්‍රිකූඨ පර්වතය ලෙස හඳුන්වා ඇත්තේ මෙම ශ්‍රී පාදය බවද පුරාවෘත වල සඳහන් වේ
thumb|300 px|දකුණ|19වන සියවසෙහිදී ශ්‍රී පාදය මස්කෙළියෙන් දිස්වූ අයුරු සිරිපා වන්දනාවේ යන බැතිමත්හු යොදා ගෙන ඇති විශේෂිත වදන් කිහිපයකි. නඩේ, නඩේ ගුරා, කෝඩු, කිරි කෝඩු ,සැහැල්ලුව, හිමේ, කරුණාවයි, පේවීම, කට වරද්දා ගැනීම, කෝඩේ, අම්බලම, පද්මය ඉන් කිහිපයකි.වන්දනාකරුවෝ සිරිපා ගමනේදී එකිනෙකට සුමන සමන් දෙවිඳුන් ‍ගේ පිහිට ප්‍රාර්ථනා කරති. බෞද්ධයන් විශ්වාස කරන පරිදි බුදුරජාණන් වහන්සේගේ ශ්‍රීපතුල, ශ්‍රීපාදස්ථානයට අරක්ගෙන සිටින සුමන සමන් දෙවියන් විසින් ආරක්ෂා කරගෙන කඳු මුදුනේ වාසය කරයි.
සෙනාල් ද සිල්වා
සෙනාල් ද සිල්වා ශ්‍රී ලංකා ක්‍රිකට් ක්‍රීඩකයෙකි. ඔහු 2017 මාර්තු 17 වන දින 2016-17 දිස්ත්‍රික්ක එක්දින තරඟාවලියේදී හම්බන්තොට දිස්ත්‍රික්කය වෙනුවෙන් ඔහුගේ පළමු ලැයිස්තු A තරඟයට පිවිසියේය. ඔහු 2022 මැයි 22 වන දින බදුරලිය ක්‍රීඩා සමාජය වෙනුවෙන් ප්‍රධාන සමාජ T20 තරඟාවලියේදී සිය මංගල විස්සයි20 තරඟයට පිවිසියේය.
යොමු කිරීම්
ප්‍රවර්ගය:Place of birth missing (living people) ප්‍රවර්ගය:ජීවමාන ජනයා ප්‍රවර්ගය:Year of birth missing (living people)
යෝගට්
thumb|[[කැචික්, තුර්කියෙහිදී යෝගට් වලින් තැනෙන සිසිල් කටගැස්ම වර්ගයක්]]
යෝගට් යනු  කිරි වෙත බැක්ටීරියාමය  පැසවීම සිදු කිරීමෙන් සදන කිරි නිෂ්පාදිතයකි.
ගව කිරි යනු යෝගට් සෑදීම සඳහා බහුලවම භාවිතා වන කිරි වේ. එළුවන්, බැටළුවන්, මුවන් සහ ඔටුවන් ගේ කිරි ද යෝගට් නිෂ්පාදනය සඳහා යොදා ගනී.
ප්‍රවර්ගය:යෝගට්
රසායනික ප්‍රතික්‍රියා
රසායනික සංස්ලේෂණයෙන්හි දී අපට අවශ්‍ය ප්‍රතිඵලයන් ලබා ගැනීම සදහා එකිනෙක වෙනස් වූ ප්‍රතික්‍රියකවල එකතූන් යොදාගනී. ජෛව රසායන විද්‍යාවේදී සෛල තුළ ප්‍රතික්‍රියා කිරීමට නොහැකි තත්වයකදී වුව ද සෛල තුළදී සංස්ලේෂණ ක්‍රියාව එන්සයිම මගින් උත්ප්‍රේරණය කොට පරිවෘත්තීය ක්‍රියාවලීන් ඔස්සේ ප්‍රතික්‍රියාව සිදු කරයි.
ප්‍රවර්ගය:රසායන විද්‍යාව ප්‍රවර්ගය:රසායනික ප්‍රතික්‍රියා
එංගලන්ත පිලේ ශ්‍රී ලංකා සංචාරය 1981-82
එංගලන්ත ක්‍රිකට් කණ්ඩායම 1982 පෙබරවාරි මාසයේදී ශ්‍රී ලංකාවේ සංචාරය කළ අතර එහිදී එක්දින ජාත්යන්තර එක්දින තරග 2 ක් සහ එක් ටෙස්ට් තරඟයක් පැවැත්විණි. වසරකට පෙර ශ්‍රී ලංකාවට ටෙස්ට් තත්වය ලැබී තිබුණු අතර එය ඔවුන්ගේ පළමු ටෙස්ට් තරඟය විය. මේ නිසාම ශ්‍රී ලංකාව තුළ බොහෝ උත්සවද සමරු මුද්දර හා කාසි නිකුත් කිරීමද සිදුවිය. එංගලන්තය පළමු එක්දින තරගය ජයග්‍රහණය කළ නමුත් ශ්‍රී ලංකාව දෙවැනි තරගය දිනා ගත්තේය. පළමු ටෙස්ට් තරගයේ දී ඔවුන් හොඳින් ක්‍රීඩා කළද, අවසන් දිනයේ ශ්‍රී ලංකා පිලේ කඩුලු බිඳ වැටීමත් සමග එංගලන්තයට කඩුලු 7 ක ජයක් හිමිවිය.
ප්‍රවර්ගය:1982 in English cricket 1981-82 ප්‍රවර්ගය:1982 in Sri Lankan cricket ප්‍රවර්ගය:International cricket competitions from 1980–81 to 1985 ප්‍රවර්ගය:Sri Lankan cricket seasons from 1972–73 to 1999–2000
දකුණු වියට්නාමය
දකුණු වියට්නාමය යනු, 1975 දක්වා දකුණු දිග වියට්නාමය පාලනය කල රාජ්‍යයකි. 1950දී  "වියට්නාම රාජ්‍යය" (1949–55) ලෙසින් ද පසුව  "වියට්නාම සමූහාණ්ඩුව" (1955–75) ලෙසින්ද එය ජාත්‍යන්තර පිළිගැනුම ලද්දේය. එහි අගනුවර වූයේ සයිගොන් නගරයයි. "දකුණු වියට්නාමය" සහ "උතුරු වියට්නාමය" යන පද පොදු භාවිතයට එක්වූයේ, 1954 දී 17වන  සමාන්තරය ඔස්සේ,  කොමියුනිස්ට් සහ කොමියුනිස්ට්-නොවන කලාප ලෙසින්, වියට්නාමය  බෙදා වෙන් කෙරුණු  ජිනීවා සම්මන්ත්‍රණය සමගිනි.
ග්ලයිෆොසෙට්
ග්ලයිෆොසෙට් යනු පුළුල්-පරාස වල් නාශකයකි.
මූලාශ්‍ර
ප්‍රවර්ගය:ඇමීන
උතුරු සයිප්‍රසය
උතුරු සයිප්‍රසය, නිල වශයෙන් උතුරු සයිප්‍රසයේ තුර්කි ජනරජය (TRNC; ) ලෙස හැඳින්වෙන්නේ සයිප්‍රස දිවයිනේ ඊසාන දිග කොටසේ පිහිටි ස්වයං ප්‍රකාශිත රාජ්‍යයක් වේ. එය පිළිගනු ලබන්නේ තුර්කිය විසින් පමණි. උතුරු සයිප්‍රසය, සයිප්‍රස් ජනරජයේ කොටසක් විය යුතු බවට අන්තර්ජාතික ප්‍රජාව විසින් සළකනු ලබයි.
උතුරු සයිප්‍රසය ඊසානදිගින් කර්පාස් අර්ධද්වීපයේ කෙළවරේ සිට මොර්ෆියු බොක්ක, කොර්මකයිටිස් තුඩුව සහ බටහිරින් කොකිනාව තෙක් විහිදී පවතී. එහි වඩාත් දකුණින්ම පිහිටා ඇත්තේ ලොව්රව්ජිනා ගම්මානය යි. එක්සත් ජාතීන්ගේ පාලනය යටතේ පවතින ප්‍රේරක කලාපයක් උතුරු සයිප්‍රසය හා සයිප්‍රස දිවයිනේ ඉතිරි ප්‍රදේශය අතරමැදින් විහිදී පවතින අතර එමගින් දිවයිනේ විශාලතම නගරය වන නිකොසියාව බෙදීමකට ලක් කරයි. රාජ්‍යයන් දෙකෙහිම අගනගරය වන්නේ නිකොසියාව යි.
දිවයින, ග්‍රීසිය වෙතට අත්පත් කරගැනීමේ වෑයමක් ලෙස 1974 දී සිදු වූ කුමන්ත්‍රණයක්, සයිප්‍රසය වෙත තුර්කි ආක්‍රමණයක් සිදු වීමට මග පාදන ලදී. මේ නිසා බොහෝ ග්‍රීක-සයිප්‍රස වැසියන් උතුරින් නෙරපාහැරීම, දකුණින් තුර්කි-සයිප්‍රස වැසියන් සම්ප්‍රාප්ත වීම සහ 1983 දී උතුරෙහි ස්වාධීනත්වය පිළිබඳ ඒකපාර්ශ්විකව ප්‍රකාශයට තුඩුදෙමින් දිවයින කොටස්වලට බෙදීයාම වැනි සිදුවීම් ප්‍රතිඵල විය. අන්තර්ජාතික පිළිගැනීම ඉතා මඳ බැවින් උතුරු සයිප්‍රසය ආර්ථික, දේශපාලනික සහ හමුදාමය සහාය සඳහා තුර්කිය මත විශාල වශයෙන් යැපේ.
සයිප්‍රස අර්බුදයට විසඳුමක් සෙවීමට දරණ ලද වෑයම් අසාර්ථක වී ඇත. තුර්කි හමුදාව උතුරු සයිප්‍රසය තුළ විශාල බලයක් හිමිකරගෙන සිටී. එහි පැවැත්ම TRNC රජය විසින් අනුමත කර සහයෝගය ලබාදෙන නමුත් සයිප්‍රස ජනරජය සහ අන්තර්ජාතික ප්‍රජාව විසින් එය බලෙන් අත්පත් කර ගැනීමක් ලෙස සළකනු ලබන අතර එක්සත් ජාතීන්ගේ ආරක්ෂක මණ්ඩලයේ යෝජනාවලීන් කිහිපයකදීම එහි පැවැත්ම හෙළාදකිනු ලැබ ඇත.
විවිධ ආභාෂයන්ගෙන් පෝෂණය වූ සංස්කෘතිකමය උරුමයක් සහ සේවා අංශයේ ආධිපත්‍යයට නතු වූ ආර්ථිකයක් සහිත උතුරු සයිප්‍රසය, අර්ධ-ජනාධිපති, ප්‍රජාතන්ත්‍රවාදී ජනරජයක් වේ. 2000 සහ 2010 කාල වකවානු වලදී, 2000 කාලයේදී පැවතියාට වඩා තෙගුණයක ඒක පුද්ගල දළ දේශීය නිෂ්පාදනයක් සමඟ ආර්ථිකය වර්ධනය වී ඇති නමුත් සයිප්‍රස් ජනරජය විසින් උතුරු සයිප්‍රසයේ වරායයන් නිළ වශයෙන් වසා දැමීම නිසා පැවැත්වෙන අන්තර්ජාතික සම්බාධකයක් මගින් එය රඳවාගෙන සිටිනු ලබයි. පැහැදිලිව වෙනස් දේශීය භාෂාවක් භාවිතයේ තිබුණ ද නිළ භාෂාව වන්නේ තුර්කි භාෂාවයි. ආගමික ආකල්ප, මධ්‍යස්ථ හා ලෞකික වන අතර ජනගහණයෙන් අති මහත් බහුතරය සුන්නි මුස්ලිම්වරුන් වෙයි.
බාහිර සබැඳි
ප්‍රවර්ගය:ආසියාව ප්‍රවර්ගය:විකිපීඩියා ආසියානු මාසය 2015 ප්‍රවර්ගය:බටහිර ආසියානු රටවල් ප්‍රවර්ගය:බටහිර ආසියාව
මර්වින් ද සිල්වා
මර්වින් ද සිල්වා (5 සැප්තැම්බර් 1929 - 22 ජූනි 1999) ශ්‍රී ලාංකික මාධ්‍යවේදියෙකි. ඔහු ලේක්හවුස් සහ ටයිම්ස් ඔෆ් සිලෝන් හි ප්‍රධාන කර්තෘ, සිලෝන් ඩේලි නිවුස් සහ ලංකා ගාඩියන් කර්තෘවරයා විය.
වෘත්තීය
වම|thumb|230x230පික්| මර්වින් ද සිල්වා සමග [[ලලිත් ඇතුලත්මුදලි, ගරු. සිරිමාවෝ බණ්ඩාරනායක සහ අනුරාධ දුල්ලෑවේ විජයරත්න]] ද සිල්වා නීතිය හදාරමින් සිටියදී 1954 දී අර්ධකාලීන පාර්ලිමේන්තු වාර්තාකරුවෙකු ලෙස ලේක්හවුස් නමින් ප්‍රචලිත ලංකාවේ සීමාසහිත එක්සත් ප්‍රවෘත්ති පත්‍ර සමාගමට සම්බන්ධ විය. 1960 දී ලේක්හවුස් ආයතනයේ නිත්‍ය කාර්ය මණ්ඩල සාමාජිකයෙකු වූ ඔහු 1965 දී ඔබ්සර්වර් පුවත්පතේ නියෝජ්‍ය කර්තෘ ලෙස පත් විය. 1970 දී ඔහු රටේ ප්‍රමුඛතම ඉංග්‍රීසි භාෂා දිනපතා පුවත්පත වන Ceylon Daily News කර්තෘවරයා ලෙස පත් කරන ලදී. ඔහු 1972 දී ලේක් හවුස් පුවත්පත් සමූහයේ ප්‍රධාන කර්තෘවරයා ලෙස පත් කරන ලදී 1973 දී ලේක්හවුස් ආයතනය ජනසතු කළ අතර 1976 දී ද සිල්වා රජයෙන් නෙරපා හරින ලදී. ඔහු දී Times of Ceylon පුවත්පත් සමූහයේ ප්‍රධාන කර්තෘ බවට පත් විය. ටයිම්ස් ඔෆ් සිලෝන් කණ්ඩායම 1977 දී ජනසතු කරන ලද අතර 1978 දී ද සිල්වා නැවත රජය විසින් නෙරපා හරින ලදී. ද සිල්වා 1978 මැයි මාසයේදී ලංකා ගාඩියන් සඟරාව ආරම්භ කළ අතර එය ඔහු මිය යන තුරුම සංස්කරණය කළේය. ලේක්හවුස් ආයතනයේ සේවය කරන කාලය තුළ මර්වින් විලී ද අල්විස්, ප්‍රේමිල් රත්නායක, ඩී.බී. ධනපාල සහ ක්‍රිස්ටි සෙනෙවිරත්න වැනි අය සමඟ එක්ව කටයුතු කළේය.
ද සිල්වා සිය වෘත්තීය ජීවිතය තුළ BBC, Financial Times, The Economist, The Times of India, The Deccan Herald, New York Times, International Herald Tribune, Newsweek, Le Monde Diplomatique, The Guardian, The Christian Science ඇතුළු විදෙස් මාධ්‍ය රැසක ද සේවය කළ අතර, අධීක්ෂණය සහ ඈත පෙරදිග ආර්ථික සමාලෝචනය සිදු කලේය.
ඔහු මේජර් ජෙනරාල් ඇන්ටන් මුත්තුකුමාරු සමඟ ලෝක කටයුතු කවුන්සිලය පිහිටුවීමට සම්බන්ධ වූ අතර ගාමණී කොරයා, ලක්ෂ්මන් කදිරගාමර්, ස්ටැන්ලි ජයවර්ධන සහ ගාමිණී විජේසිංහ සමඟ එක්ව විදේශ කටයුතු උපදේශක කණ්ඩායම ආරම්භ කළේය.
ලංකා ඉතිහාසය-ස්වාධීන ජනරජය (1970)
බණ්ඩාරනායක මහත්මිය යටතේ ශ්‍රී ලංකාව නිදහස් ස්වාධීන ජනරජයක් බවට පත් විය. සෙනෙට් මන්ත්‍රී මණ්ඩලය අහෝසි කොට රාජ්‍ය භාෂාව ලෙස සිංහලයන්ට තිබුණු තැන ස්ථිර කළේය. (දෙමළ භාෂාව දෙවැනි භාෂාව විය) බ්‍රිතාන්‍යයට යටත් නොවූ නිදහස් ස්වාධීන ජනරජයක් වූයේ ඵ් යටත් වී සිටීමේ ගති ලක්ෂණ ඉවත් කර දැමීමයි. උදාහරණයක් ලෙස ශ්‍රෙෂ්ඨාධීකරණය ඉක්මවා ඵංගලන්තයේ ප්‍රිවි කවුන්සිලයට අභියාචනා කිරීමේ අවස්ථාව අවලංගු කිරීම දැක්විය හැක. බ්‍රිතාන්‍යයන් සතු වතු සමාගම් ජනසතු කරනු ලැබුවේ මාක්ස්වාදී ව්‍යපාරයේ මැතිවරණ පොරොන්දු ඉටුකිරීමක්ද වතු අයිතිකාර සමාගම්වල ඵ් වන විට පැවතුන ආයෝජන නොකිරීමද වැළැක්වීමද අරභයාය.
මර්වින් ද සිල්වා
මරණ
ද සිල්වා 1999 ජුනි 22 දින 69 හැවිරිදි වියේදී මිය ගියේය.
ලංකා ඉතිහාසය-ස්වාධීන ජනරජය (1970)
ආර්ථික ස්වාධීනත්වයක් කරා පස් අවුරුදු සැළසුමක් ක්‍රියාත්මක කිරීමේ උත්සාහයක්ද දරන ලද නමුත් විදේශ විනිමය හිඟ කමත් විශාල මුදලක් වැය වන සුබ සාධන වැඩපිළිවෙලක්ද 1974 දී ඇති වූ ඉන්ධන අර්බුදය ද හේතුවෙන් ඵය ක්‍රියාත්මක කිරීම දුෂ්කර විය. ඵ් සමගම අනපේක්ෂිතව පැමිණි නියඟයක් නිසා ලක්වාසී ජනතාවගේ ප්‍රධාන ආහාර භෝගය වූ වී වගාවට බරපතල හානි සිදු විය. බර කර්මාන්ත ක්ෂෙත්‍රයේ මෝටර්රථ අමතර කොටස්වල හා ඉලෙක්ට්‍රොනික භාණ්ඩ නිෂ්පාදනයේ ඉදිරි පිම්මක් සඳහා කටයුතු කරන ලදී. රාජ්‍ය සංස්ථා මගින් ක්‍රියාත්මක වූ දැඩි විමධ්‍යගත ආර්ථිකය ඉතා මන්දගාමි ඵකක් විය.
මර්වින් ද සිල්වා
බාහිර සබැඳි
ප්‍රවර්ගය:1999 මරණ ප්‍රවර්ගය:1929 උපත්
ලංකා ඉතිහාසය-ස්වාධීන ජනරජය (1970)
1971 දී මාඕවාදී නැතහොත් චේගුවේරා ආදී විවිධ නම්වලින් හැඳින්වූ ජනතා විමුක්ති පෙරමුණු කැරැල්ලක් දියත් කළේය. ඵය ආරම්භ කරන ලද්දේ සෝවියට් දේශයේ ලුමුම්බා සරසවියේ ඉගෙනුම ලැබූ මාක්ස්වාදියෙකු වූ රෝහණ විජේවීර විසිනි. ඔහුගේ ව්‍යපාරය ලංකාවේ ඵවකට බලයේ සිටි මාක්ස්වාදී පක්ෂ සමග සම්බන්ධ නොවීය. ඵකී කැරැල්ලට සම්බන්ධ වූ බොහෝ ත්‍රස්තවාදී පිරිස නිදහසෙන් පසු ඇති වූ ජනගහන වර්ධනයත් සමග බිහි වූ රැකියා විරහිත උගත් තරුණයන් වූහ. ඵකි කැරැල්ල ඉතා අමානුෂික ලෙස මර්ධනය කරන ලදී. ඵහෙත් ජනතා විමුක්ති පෙරමුණ ශ්‍රි ලංකා වාමාංශික සිංහල ජාතිවාදී දේශපාලනයේ හඬක් බවට පත් වූයේ සිරිල් මැතිව් මූලිකත්වයෙන් යුතු වූ දක්ශිණාංෂික යූ.ඇන්.පී. ව්‍යපාර හා සමගාමි වෙමිනි. 1956 දි ආයුධ සන්නද්ධ දෙමළ සන්ධානයක් (උදා. පුලිපඩෙයි) නමින් ත්‍රිකුණාමලයේ බිහි විය. 1976 දි දමිළ නොවන අය යාපනය සරසවියෙන් ජනවාර්ගිකව ඉවත් කර පිරිසිදු කිරීමක් සිදු වූ අතර මුස්ලිම් සහ සිංහල වැසියන් යාපනය නගරයෙන් ඉවත් කර නගරය ජනවාර්ගික වශයෙන් ශුද්ධ කිරීම ක්‍රියාත්මක විය.
http://en.wikipedia.org/wiki/History_of_Sri_Lanka#Independent_republic_.281970_to_present.29